open-index/open-wikipedia-markdown huggingface dataset:
ဂီတဉ္စလီ

﻿

**ဂီတဉ္စလီ** () သည် အိန္ဒိယလူမျိုး ကဗျာဆရာ ရာဘင်ဒြာနတ် တဂိုး၏ ကဗျာပေါင်းချုပ်ဖြစ်သည်။ ဘင်္ဂါလီဘာသာဖြင့် ရေးသားထားသော မူရင်းကဗျာပေါင်းချုပ် ၁၅၇ ပုဒ်အား ၁၉၁ဝ ဩဂုတ်လ ၁၄ ရက်နေ့တွင် ပုံနှိပ်ထုတ်ဝေခဲ့သည်။ အင်္ဂလိပ်ဘာသာဖြင့် *Gitanjali* အား ဘာသာပြန်အပါဝင်
တဂိုးကိုယ်တိုင် ရေးသားထားသော ကဗျာပေါင်း ၁ဝ၃ ပုဒ်အား ၁၉၁၂ ခုနှစ် နိုဝင်ဘာလတွင် လန်ဒန်အခြေစိုက် အိန္ဒိယလူမှုအသင်းမှ ပုံနှိပ်ထုတ်ဝေခဲ့သည်။ ယင်းတွင် မူရင်း ဘင်္ဂါလီကဗျာမှ ဘာသာပြန်ကဗျာ ၅၃ ပုဒ်အပါအဝင် အခြားကဗျာစာအုပ်တို့မှ ကဗျာပေါင်း ၅ဝ ဖြည့်စွက်ထားသည်။ ဘာသာပြန်ခြင်းအား
အင်္ဂလန်ပြည်တွင် ဦးစားပေးလုပ်ဆောင်ခဲ့သည်။ တဂိုးသည် အင်္ဂလိပ်ဘာသာဖြင့်ရေးသားသည့် ဂီတဉ္စလီအတွက် ၁၉၁၃ ခုနှစ်တွင် ဥရောပသားမဟုတ်သော ပထမဆုံး
စာပေဆိုင်ရာရာ နိုဗယ်ဆုရှင် ဖြစ်လာခဲ့သည်။ တဂိုးသည် အနောက်နိုင်ငံတွင် နာမည်ကြီးလာပြီး သူ၏ကဗျာများအား တွင်ကျယ်စွာ ဘာသာပြန်ဆိုကြလေသည်။

## ကဗျာများ
ကဗျာများသည် ဆန်းကြယ်ဘိသကဲ့သို့ ဘင်္ဂါလီဘာသာမှ အင်္ဂလိပ်ဘာသာသို့ ဘာသာပြန်ဆိုရာတွင် မူရင်းအရသာ အနည်းငယ် ပျက်စီးသွားခဲ့သည်ဟုဆိုသည်။
မြန်မာဘာသာသို့ ပြန်ဆိုထားသော တဂိုး၏ ကဗျာများသည်လည်း နာမည်ကျော်ကြားလှသည်။ မြန်မာဘာသာသို့ ပြန်ဆိုရာတွင် ဘင်္ဂါလီဘာသာမှ တိုက်ရိုက်ပြန်ဆိုသည်မဟုတ်ဘဲ အင်္ဂလိပ်ဘာသာမှတဆင့် ပြန်ဆိုထားသည်ဖြစ်ရာ မူရင်းအရသာမှာ ပိုမိုတိမ်းစောင်း နိုင်ဖွယ်ရာရှိသော်လည်း တဂိုး၏ ကဗျာများသည် ကောင်းမြဲကောင်းလျက်ပင် ရှိချေသည်။ ယင်းကဗျာမှ စာပိုဒ် ၅၇ အား ထုတ်ပြရသော်

အလင်းရောင်၊ ကျွန်ုပ်၏အလင်းရောင်၊ ကမ္ဘာအားလွှမ်းခြုံထားသော အလင်းရောင်
မျက်လုံးအား အနမ်းပေးသော အလင်းရောင်၊ နှလုံးသည်းပွတ် အလင်းရောင်
အို အလင်းရောင်ကား ကခုန်နေ၏၊ မောင့်သက်ထား ငါ့နှလုံးသား၏ ဗဟိုကျရာ၊
အလင်းက ရိုက်ခတ်တယ် အချစ်လေး၊ ငါ့နှလုံးသား၏ စောင်းကြိုးသံ၊
ကောင်းကင်၏ကဗျာ၊ လေပွေကတော့ ကမ္ဘာမြေပေါ် ရယ်မောသွားလေရဲ့၊
လိပ်ပြာငယ်များကား အလင်းကမ္ဘာပေါ် သူတို့၏ရွက်များအား ဖြန့်ကျက်ထားလေသည်၊
ကြာပန်းများနှင့် စံပယ်ပန်းတို့ကား အလင်းလှိုင်းကြားတွင် လှိမ့်တက်နေ၏၊
အချစ်လေး အလင်းဟာ တိမ်တိုက်တိုင်းမှာ ရွှေရောင်ချထားလေရဲ့၊

## အခြားကြည့်ရန်
*ရာဘင်ဒြာနတ် တဂိုး

## ကျမ်းကိုး
အောင်စိုးမြင့်

**ဦးအောင်စိုးမြင့်** သည် တောင်ငူမြို့နယ် ကိုယ်စားပြု ပြည်သူ့လွှတ်တော် ကိုယ်စားလှယ်၊ နိုင်ငံရေး သမားနှင့် နိုင်ငံရေး အကျဉ်းသားဟောင်း တစ်ဦး ဖြစ်သည်။ ဦးအောင်စိုးမြင့်သည်၁၉၉၀ အထွေထွေ ရွေးကောက်ပွဲတွင် ၆၈% (၂၁,၃၆၉ မဲ) ဖြင့် ပြည်သူ့လွှတ်တော်ကိုယ်စားလှယ် အဖြစ် အနိုင်ရရှိခဲ့ဖူးသည်။

ဦအောင်စိုးမြင့်သည် ရန်ကုန်စီးပွားရေးတက္ကသိုလ်မှ ၁၉၇၅ ခုနှစ်တွင် ဘွဲ့ရရှိခဲ့သည်။ လိုင်စင်မဲ့ဆိုင်ကယ် ပိုင်ဆိုင်မှုကို အကြောင်းပြကာ ၃၁ ဩဂုတ် ၂၀၀၃ မှ ၂၃ စက်တင်ဘာ ၂၀၀၈ အထိ သရက်အကျဉ်းထောင်တွင် အကျဉ်းကျခံခဲ့ရသည်။ ၂၀၀၈ ခုနှစ် စက်တင်ဘာလတွင် မြန်မာနိုင်ငံ အစိုးရ၏ လွတ်ငြိမ်းချမ်းသာခွင့်အဖြစ် အကျဉ်းသာ ၉,၀၀၂ ဦးကို လွှတ်ပေးခဲ့ရာတွင် ပါဝင်လာခဲ့သည်။

## ကိုးကား 
ကဏ္ဍ:အမျိုးသားဒီမိုကရေစီအဖွဲ့ချုပ် ပါတီဝင်များ
အမျိုးသားတိုးတက်ရေးပါတီ

**အမျိုးသားတိုးတက်ရေးပါတီ** (; အတိုကောက် **NDP**) သည် မြန်မာနိုင်ငံရှိ နိုင်ငံရေးပါတီ တစ်ခုဖြစ်သည်။ ၂၀၁၅ ခုနှစ် ဧပြီ ၃၀ ရက်နေ့တွင် နိုင်ငံတော် သမ္မတ ဦးသိန်းစိန်၏ နိုင်ငံရေး အကြံပေးအဖြစ်မှ အနားယူခဲ့သူ Dr.နေဇင်လတ်မှ တည်ထောင်ထားသည့် ပါတီဖြစ်သည်။ ပါတီ၏ နိုင်ငံရေး သဘောတရားမှာ အမျိုးသား​ရေးဝါဒ နှင့် ကွန်ဆာဗေးတစ် ဝါဒဖြစ်သည်။ နိုင်ငံရေးရပ်တည်ချက်မှာ လက်ယာ ဖြစ်သည်။

၂၀၁၅ အထွေထွေ ရွေးကောက်ပွဲအတွက် ပြည်ထောင်စု ရွေးကောက်ပွဲ ကော်မရှင် ထံတွင် ပါတီများ မှတ်ပုံတင်နောက်ဆုံးရက်ဖြစ်သော ဧပြီ ၃၀ ရက်နေ့တွင် မှတ်ပုံတင်ခဲ့သည်။.

## ပယ်ဖျက်ခြင်း 
အမျိုးသားတိုးတက်ရေးပါတီကို ၂၀၂၃ ခုနှစ် နိုင်ငံရေးပါတီများမှတ်ပုံတင်ခြင်းဥပဒေ ပုဒ်မ ၂၅ အရ သတ်မှတ်ကာလအတွင်း လျှောက်ထားခြင်းမရှိခဲ့သောကြောင့် ၂၀၂၃ ခုနှစ် မတ်လ ၂၉ ရက်နေ့မှစ၍ နိုင်ငံရေးပါတီအဖြစ် မှတ်ပုံတင်ထားခြင်းမှ  ပြည်ထောင်စုရွေးကောက်ပွဲကော်မရှင်က ပယ်ဖျက်ခဲ့သည်။

## ဆက်စပ်ဖတ်ရှုရန် 
* ဒီမိုကရက်တစ်ပါတီ (မြန်မာ)
* ရှမ်းတိုင်းရင်းသားများ ဒီမိုကရေစီအဖွဲ့ချုပ်

## ကိုးကား 
ကဏ္ဍ:မြန်မာ နိုင်ငံရေးပါတီဟောင်းများ
အက်မော ဟေလီ

**အက်မော ဟေလီ** (**Edmond**  or **Edmund** **Halley**) (၁၆၅၆-၁၇၄၂) သည် အင်္ဂလိပ်လူမျိုး နက္ခတ္တဗေဒပညာရှင်၊ သင်္ချာပညာရှင်၊ ရူပဗေဒပညာရှင်၊ ဘူမိရူပဗေဒပညာရှင်၊ မိုးလေဝသပညာရှင်တစ်ဦးဖြစ်ပြီး ၁၆၅၆ ခုနှစ်တွင် အင်္ဂလန်နိုင်ငံ၌ မွေးဖွားခဲ့သည်။ အက်မော ဟေလီကို နယူတန် ရေးသားခဲ့သော *Philosophiæ Naturalis Principia Mathematica* စာအုပ်က လွှမ်းမိုးမှုရှိခဲ့သည်။ အက်မော ဟေလီသည် နယူတန်၏ ရွေ့လျားမှုဆိုင်ရာ နိယာမကို အသုံးပြု၍ ဟယ်လီကြယ်တံခွန်၏ အလှည့်ကျပြန်ရောက်လာမည့်အချိန်ကို ၁၇၀၅ ခုနှစ်တွင် ကြိုတင်ဟောကိန်းထုတ်နိုင်ခဲ့သည်။ ၁၇၅၈ ခုနှစ်တွင် ဟယ်လီကြယ်တံခွန် ပြန်ရောက်လာသောအခါ သူ၏အမည်ကိုအစွဲပြု၍ မှည့်ခေါ်ခဲ့သည်။ အက်မော ဟေလီသည် ဟယ်လီကြယ်တံခွန်ကို မြင်တွေ့ခွင့်ရသည်အထိ မနေခဲ့ရပေ။ 

## ကိုးကား
ကဏ္ဍ:အင်္ဂလိပ် ရူပဗေဒပညာရှင်များ
ကဏ္ဍ:အင်္ဂလိပ် တီထွင်သူများ
ကဏ္ဍ:အင်္ဂလိပ် နက္ခတ္တဗေဒပညာရှင်များ
စကြဝဠာဗေဒ

များ ဓာတ်ပုံ။ Theory of everything]]
   Theory1.1ပုံရိပ်ယောင်လောက(imaginary world)

     ကျွန်တော်တို့လောကကြီးကပုံရိပ်ယောင်လောကပါ။ပုံရိပ်ယောင်ဆိုတော့တစ်ကယ်မရှိဘူးပေါ့။ပုံရိပ်ဖြစ်ဖို့မူရင်းအရာဝတ္ထုတော့ရှိရမှာပဲ။copyဖြစ်ရင်လည်း မူရင်းရှိတာပဲ။ အဲ့သဘောတရားကquantum tunneling သဘောလိုပါပဲ။real world(မူရင်း) ရဲ့စုစုပေါင်းenergyက 50ပဲဆိုပါစို့၊barrier ကိုဝင်တိုက်ပြီးတစ်ဖတ်မှာ20နဲ့ ထွက်လာတယ်။ဒါဆို30ကြီးတောင်ကွာနေတာပေါ့။quantum tunneling ဆိုတာ wave-particle တစ်ခုဟာနံရံenergy barrierကိုလာရိုက်တယ်အဲ့အတားဆီးကို ကျော်တော့amplitude (energy)ကနည်းသွားတဲ့ဖြစ်စဉ်ကိုပြောတာပါ။ကျွန်တော်တို့လောကဟာအစစ်မှန်လောကရဲ့ပုံရိပ်လို့ထင်ပါတယ်။real လောကမှထုတ်ပေးတဲ့energy ဟာ barrier သူတို့နယ်ပယ်အပိုင်းခြားကအတားအဆီးကိုတိုက်ပြီးenergy အနိမ့်အနေနဲ့ပြန်ထုတ်ပေးတာကိုပြောတာပါ။ထုတ်ပေးတဲ့low energy ဟာ ကျွန်တော်တို့ fake world ဆိုပြီးထင်ဟပ်နေတာပါ။
           ဒီbarrierကဘာများဖြစ်မလဲ။အတားဆီးbarrierဆိုတာreal နဲ့fake ကိုခွဲထားတဲ့အရာပေါ့။ဉပမာပေးရရင်စာရွက်တစ်ရွက်ပေါ်ဘောပင်နဲ့စက်ဝိုင်းပုံဆွဲလိုက်၊ပြီးရင်စာရွက်ကိုမီးအလင်းရောင်အောက်မှာပြောင်းပြန်လှန်ကြည့်လိုက်။စာရွက်ရဲ့တစ်ဖတ်မှာဆွဲထားတဲ့စက်ဝိုင်းကို ဖောက်မြင်နေရလိမ့်မယ်။ မြင်ရမှာက မှိန်ဖျော့ဖျော့လေး၊အဲ့လိုစဉ်းစားကြည့်ရင် စာရွက်က barrierဖြစ်သွားမယ်၊ဆွဲလိုက်တဲ့စက်ဝိုင်းလေးက real world၊ တစ်ဖက်မှာပြန်ထင်နေတာက fake world လို့ယူဆလို့ရတယ်။ဒါဆိုလက်တွေ့ဘဝနဲ့စဉ်းစားကြည့်ရအောင်။
         Big bang ဆိုတာလဲဒီလိုပါပဲ။big bang ဆိုတာလဲပုံရိပ်ပါပဲ။ real world ရဲ့ဖြစ်စဉ်တွေကို energyအနိမ့်အနေနဲ့ ပြန်ဖြစ်ပေါ်နေတာပါ။ဒါ့ကြောင့် big bang ဆိုတာပုံရိပ်ပါပဲ။ကျွန်တော်တို့ကမူရင်းကနေcopyယူနေကြတာပါ။ မူရင်းလောကရဲ့စွမ်းအင် ကိုအချက်ပြလှိုင်း(sign wave)အနေနဲ့ထုတ်ပေးပါတယ်။waveမဟုတ်ဘဲတခြားinformationသယ်တဲ့carrierတစ်ခုလည်းဖြစ်နိုင်ပါတယ်။ information တွေကိုwave ဒါမှမဟုတ် form တစ်မျိုးနဲ့barrierကိုလာရိုက်မယ်။quantum tanneling effect ကြောင့် တခြားစွမ်းအင်တစ်မျိုးမျိုးနဲ့ကျွန်တော်တို့fake world ပေါ်သက်ရောက်နေတာပါ။ ဉပမာ-ကျွန်တော်တို့မြင်တဲ့အနီရောင်ဟာတကယ်ပဲအစစ်မှန်လား။ Noပါ၊red ဆိုတာ wavelength =700nmဝန်းကျင်ရှိတဲ့ လှိုင်းတစ်ခုပါ။ကျွန်တော်တို့သာအနီလို့မြင်နေရတာ သူ့ရဲ့မူရင်းက လှိုင်းပဲလေ။ဉပမာပေးပြောတာပါ မြင်သာအောင်လို့ပါ။ sign wave အနေနဲ့ barrierကိုလာတိုက်မယ် တစ်ဖက်ကimage အနေနဲ့ ထုတ်ပေးမယ် ဒီသဘောပါပဲ။
       Waveမဟုတ်ပဲတခြား forms of energyနဲ့လည်းလာချင်လာလိမ့်မယ်။ quantum အရတော့ particles တွေဟာအတုယောင်လေဟာနယ်မှာရှိနေတာပါ။true vacuumကိုခုန်ကူးလို့မရအောင်energy barrierတစ်ခုရှိနေပါတယ်။အကယ်၍သာအဲ့particleကအတားဆီးကိုကျော်ဖို့စွမ်းအင်လုံလောက်အောင်ရသွားရင်real world ထဲခုန်ကူးလာပါတယ်။ ဒါဟာquantum theoryရဲ့ နောက်ဆုံးvacuum နဲ့ပတ်သက်တဲ့ update newsဖြစ်ပါတယ်။အခုtheoryမှာတော့ပြောင်းပြန်ယူဆထားပါတယ်။ real world က informationတွေက fake worldဆိုကို barrier ကိုကျော်ပြီးစွမ်းအင်လုံလောက်စွာဖြင့်လာကျပါတယ်။ဒါဟာနာလည်လွယ်အောင်ပြောခြင်းသာဖြစ်သည်။အမှန်တကယ်မှာတော့အင်မတန်ရှုပ်ထွေးလွန်းပါတယ်။
      ဒါဆိုရင်big bang နဲ့ စတဲ့ our unibersဟာ real ရဲ့image ဆိုတော့ ဘယ်လိုအဆုံးသတ်ပါ့မလဲ။.........

.။

## ကိုးကား
ကဏ္ဍ:ရုပ်ပိုင်းဆိုင်ရာ စကြဝဠာဗေဒ
ပြည်နယ်နှင့် တိုင်းဒေသကြီး လွှတ်တော်များ

မြန်မာနိုင်ငံကို ပြည်နယ် ခုနစ်ခု၊ တိုင်းဒေသကြီး ခုနစ်ခု၊ ကိုယ်ပိုင်အုပ်ချုပ်ခွင့်ရဒေသ ငါးခု နှင့် ကိုယ်ပိုင်အုပ်ချုပ်ခွင့်ရတိုင်း တစ်ခု တို့ဖြင့် ဖွဲ့စည်းထားသည်။ ယခင် **တိုင်းများ**ကို **တိုင်းဒေသကြီးများ**အဖြစ် ၂၀၁၀ ခုနှစ် ဩဂုတ်လတွင် ပြောင်းလဲခေါ်ဆိုခဲ့သည်။

ပြည်နယ်နှင့် တိုင်းဒေသကြီး အသီးသီးတွင် **ပြည်နယ်လွှတ်တော်** သို့မဟုတ် **တိုင်းဒေသကြီးလွှတ်တော်** တစ်ခုစီကို ရွေးကောက်ခံ အရပ်သား ကိုယ်စားလှယ်များနှင့် တပ်မတော်သား ကိုယ်စားလှယ်များဖြင့် ဖွဲ့စည်းထားသည်။ 

## ဖွဲ့စည်းပုံ 
မြန်မာနိုင်ငံဖွဲ့စည်းပုံအခြေခံဥပဒေ (၂၀၀၈ ခုနှစ်) အရ တပ်မတော်၏ ကာကွယ်ရေးဦးစီးချုပ်သည် လွှတ်တော်အမတ်နေရာ လေးပုံတစ်ပုံကို တပ်မတော်သား ကိုယ်စားလှယ်များအား ရွေးချယ်ခန့်အပ်ခွင့်ရှိသည်။ 

ပြည်နယ်နှင့် တိုင်းဒေသကြီး လွှတ်တော်များ၏ အမတ်နေရာ အရေအတွက်သည် ပြည်နယ်နှင့် တိုင်းဒေသကြီးအတွင်းရှိ မြို့နယ်အရေအတွက်နှင့် နေထိုင်သည့် လူမျိုးစုများအပေါ် မူတည်သည်။ 

အမတ်နေရာအများဆုံး လွှတ်တော်များမှာ ရှမ်းပြည်နယ် နှင့် ရန်ကုန်တိုင်းဒေသကြီး လွှတ်တော်တို့ ဖြစ်ကြပြီး အမတ်နေရာ ၁၄၃ နှင့် ၁၂၃ နေရာ အသီးသီးဖြစ်သည်။ အမတ်နေရာ အနည်းဆုံးလွှတ်တော်များမှာ ကရင်ပြည်နယ်နှင့် ကယားပြည်နယ် လွှတ်တော်များ ဖြစ်ပြီး အမတ်နေရာ ၂၀ နှင့် ၂၂ နေရာ အသီးသီးဖြစ်သည်။

## ရွေးကောက်ပွဲ ဥပဒေများ 
### ၂၀၂၅ 
၂၀၂၅ ခုနှစ် ဇူလိုင်လ ၂၉ ရက်နေ့တွင် အမျိုးသားလွှတ်တော်နှင့် တိုင်းဒေသကြီး/ပြည်နယ် လွှတ်တော် ရွေးကောက်ပွဲဥပဒေကို ဆဋ္ဌမအကြိမ်မြောက် ပြင်ဆင်ပြဋ္ဌာန်းလိုက်ရာ၊ ၎င်းဥပဒေသည် အချိုးကျကိုယ်စားပြု (PR) စနစ်နှင့် နိုင်သူကုန်ယူ (FPTP) စနစ်တို့ကို ပူးတွဲကျင့်သုံးရန် ရည်ရွယ်သည်။ 

တိုင်းဒေသကြီးလွှတ်တော် သို့မဟုတ် ပြည်နယ်လွှတ်တော် ရွေးကောက်ပွဲဥပဒေပုဒ်မ ၄ အား ကော်မရှင်သည် တိုင်းဒေသကြီး သို့မဟုတ် ပြည်နယ် တစ်ခုချင်းစီအလိုက် လွှတ်တော်မဲဆန္ဒနယ်များကို သတ်မှတ်ရာတွင် (က) လွှတ်တော်ကိုယ်စားလှယ် တစ်ဦးကျစီကို မဲအများဆုံးရသူအနိုင်ယူ စနစ်ဖြင့် ရွေးကောက်တင်မြှောက်ရန်အတွက် မြို့နယ်တစ်မြို့နယ်လျှင် မဲဆန္ဒနယ်တစ်နယ် သတ်မှတ်ပေးရမည်၊ ( ခ ) ကျန်လွှတ်တော်ကိုယ်စားလှယ်တစ်ဦးအတွက် မြို့နယ်တစ်မြို့နယ်လျှင် တစ်ဦးကျဖြင့် အချိုးကျကိုယ်စားပြုစနစ်ဖြင့် ရွေးကောက်တင်မြှောက် နိုင်ရန် မြို့နယ်များကို စုစည်း၍ မဲဆန္ဒနယ်များ သတ်မှတ်ပေးရမည်၊ (ဂ ) ဖွဲ့စည်းပုံအခြေခံဥပဒေပုဒ်မ ၁၆၁ ပုဒ်မခွဲ (ခ) နှင့် ပုဒ်မခွဲ (ဂ) တို့အရ တိုင်းရင်းသားလူမျိုးလွှတ်တော်ကိုယ်စားလှယ် ရွေးကောက်တင်မြှောက် ခွင့်ရှိသည့် တိုင်းရင်းသားလူမျိုးတစ်မျိုးစီအတွက် မဲဆန္ဒနယ် သတ်မှတ်ရာတွင် သက်ဆိုင်ရာ တိုင်းဒေသကြီး သို့မဟုတ် ပြည်နယ်တစ်ခုလုံးကို မဲဆန္ဒနယ်တစ်နယ်စီအဖြစ် သတ်မှတ်ရမည်ဟု အစားထိုးရပြဋ္ဌာန်းထားသည်။

တိုင်းဒေသကြီး သို့မဟုတ် ပြည်နယ်လွှတ်တော် ရွေးကောက်ပွဲဥပဒေ ပုဒ်မ ၈၉ (က) အရ လွှတ်တော်ကိုယ်စားလှယ်နေရာ လစ်လပ်ပါက PR စနစ်ဖြင့် ရွေးချယ်သူများအတွက် သတ်မှတ်ချက်အတိုင်း အစားထိုးဖြည့်စွက်မည်ဖြစ်ပြီး၊ FPTP စနစ်ဖြင့် ရွေးချယ်သူများအတွက်မူ ဥပဒေနှင့်အညီ ရွေးကောက်တင်မြှောက်ခြင်း ဆောင်ရွက်ရမည်ဟု ပြင်ဆင်ပြဋ္ဌာန်းထားသည်။

## တတိယအကြိမ် တိုင်းဒေသကြီး သို့မဟုတ် ပြည်နယ်လွှတ်တော်များ 
### နိုင်ငံရေးပါတီအလိုက် နေရာရရှိမှု 
### ခေါင်းဆောင်များ 
## ဒုတိယအကြိမ် ပြည်နယ်နှင့် တိုင်းဒေသကြီး လွှတ်တော်များ (၂၀၁၆-၂၁) 
၂၀၁၅ နိုဝင်ဘာ ၈ ရက်နေ့တွင် ပြုလုပ်သည့် ၂၀၁၅ အထွေထွေ ရွေးကောက်ပွဲမှ ရွေးချယ်ခဲ့ကာ ၂၀၁၆ ဖေဖော်ဝါရီ ၈ ရက်နေ့တွင် လွှတ်တော် ခေါ်ယူကျင်းပခဲ့သည်။

### ခေါင်းဆောင်များ 
## ပထမအကြိမ် ပြည်နယ်နှင့်တိုင်းဒေသကြီး လွှတ်တော်များ (၂၀၁၁-၁၆) 
### ခေါင်းဆောင်များ
## အခြားကြည့်ရန် 
*ပြည်ထောင်စုလွှတ်တော်
*အမျိုးသားလွှတ်တော်
*ပြည်သူ့လွှတ်တော်
*မြန်မာနိုင်ငံ၏ အုပ်ချုပ်ရေးနယ်မြေဒေသများ

## ကိုးကား
ဒါဝင်မြို့

ဒါဝင်မြို့သည် ဩစတြေးလျနိုင်ငံ မြောက်ဩစတြေးလျပြည်နယ်၏ မြို့တော်ဖြစ်သည်။ တီမောပင်လယ်ပေါ်တွင် တည်ရှိပြီး လူဦးရေ ကျဲပါးစွာ ရှိသော မြောက်ဩစတြေးလျပြည်နယ်တွင် အကြီးဆုံး မြို့ဖြစ်ကာ လူဦးရေ အားဖြင့် ၁၃၆,၂၄၅ ဦး ရှိသည်။ ဩစတြေးလျ၏ မြို့တော်များတွင် အသေးဆုံးနှင့် မြောက်ဘက်အကျဆုံး မြို့ ဖြစ်သည်။ ဒါဝင်သည် ယခင်က ရှေဦးစွန့်စား ရှာဖွေသူတို့၏ အခြေစိုက်ရာ နေရာတစ်ခု ဖြစ်ခဲ့သည်။
Grindcore

**Grindcore** သည် ပြင်းထန်သော ဂီတမျိုးခွဲတစ်မျိုးဖြစ်ပြီး ၁၉၈၀ အလယ်လောက်တွင် စတင်၍ ပေါ်ပေါက်ခဲ့သည်။ grindcore သည် ဆူညံသောအသံများနှင့် လေးလံသော distorted, down-tuned guitar များ၊ overdriven bass၊ မြန်၍ မြင့်မားသော tempo, blast beat များနှင့် vocal မှာ မာန်ဖီသည့်အသံ၊ ကျယ်လောင်သည့်အော်သံတို့ ဖြစ်သည်။ British-American grindcore တီးဝိုင်းတစ်ခုဖြစ်သည်။ Napalm Death သည် ပုံစံအတွက် groundwork ချခဲ့သည်။ ယခုအခါ မြောက်အမေရိကနှင့် ဥရောပ တွင် ပျံ့နှံနေသည်။ ကျော်ကြားသော ပါဝင်သူများမှာ Brutal Truth နှင့် Nasum စာသားများမှာ လူမှုရေးနှင့် နိုင်ငံရေးနှင့်သက်ဆိုင်သည့် စာသားများဖြစ်သည်။

Microgenre အမျိုးအစားသည် နောက်ပိုင်းတွင် ပေါ်ထွက်လာခဲ့သည်။ စရိုက်လက္ခဏာများမှာ grindcore မှ ပြောင်းလဲထားသည်။ goregrind ပါဝင်ပြီး gore ပေါ်တွင် အာရုံစူးစိုက်ထားသည်။ pornogrid တို့ ပါဝင် pornographic စာသားများကို အာရုံစူးစိုက်ထားသည်။ hardcore punk နှင့် အခြား အမျိုးအစားများတွင် ဩဇာအရှိန်အဝါရခဲ့သော်လည်း grindcore underground ဂီတပုံစံဖြင့် ကျန်ရစ်ခဲ့သည်။ grindcore သည် thrash metal နှင့် hardcore punk ရောစပ်ခြင်းဖြင့် တဖြည်းဖြည်းတိုးတက်လာသော ဂီတအမျိုးအစားဖြစ်သည်။ grindcore ၏ တူရိယာများမှာ electric guitar, bass, drum တို့ဖြစ်သည်။ grindcore သည် metal (သို့) ပြောင်းလဲစေသည်။ vocal မှာ sound effect ပါဝင်ခြင်း နည်းပါးသည်။

Grindcore ၏ ထူးခြားသော လက္ခဏများမှာ microsong ဖြစ်ပြီး second အနည်းငယ်သာ ပါရှိသည်။ grindcore အုပ်စုများသည် down – tuned guitar စမ်းသပ်လေ့လာကြသည်။

## Blast Beat
Blast beatသည် grindcore ၏ ထူးခြားသော drun beat ဖြစ်သည်။ Daniel Ekeroth က blast best သည် Sweden  D-beat အုပ်စု ပထမဆုံးဆောင်ရွက်ခြင်းဖြစ်သည်ဟု ထောက်ခံသည်။ D.R.I (No Sense), S.O.D (milk), Sarcofago (Satonas) , Sepultura (Antichrist) နှင့် Repulsion တို့သည် Napalm Dealth’s ပေါ်ထွက်လာခြင်းကို အလျင်ကျသောနည်းပညာတစ်မျိုးဖြစ်သည်။ 

## စာသားအကြောင်းအရာများ
Grindcore စာသားများ စိတ်ကိုဆွပေးသော စာသားဖြစ်သည်။ grindcore ဂီတအနုပညာရှင်များသည့် နိုင်ငံရေးနှင့် လူကျင့်ဝတ်နှင့်ဆိုင်သော အကြောင်းရင်းများကို ကျူးလွန်ခဲ့ကြသည်။ ယေဘုယျအားဖြင့် for left politio ကို grindcore’s punk အရင်းအမြစ်တွင် တိမ်းညွတ်စေခဲ့သည်။ ဥပမာအားဖြင့် Napalm Death ၏ သီချင်းသည် မင်းမဲ့ဝါဒီများနှင့် သက်ဆိုင်သည်။ အထူးသဖြင့် လူမျိုးခွဲခြားရေးပပျောက်ရေး၊ ကျားမတန်းတူ အခွင့်အရေးရှိမှုဝါဒ၊ စစ်အာဏာသုံးဝါဒပပျောက်ရေး၊ အရင်းရှင်စနစ်ပပျောက်ရေးတို့ ပါဝင်သည်။ အခြား grindcore အုပ်စုမှာ Cattle Decapitation နှင့် Carcas တို့ဖြစ်ပြီး တိရစ္ဆာန်ညဉ်းပန်းနှိပ်စက်ခြင်းများကို မနှစ်မြို့ခြင်းများကို ဖော်ပြသည်။ အချို့ကိစ္စများသည် သက်သက်လွတ်စားသုံး (သို့) တိရစ္ဆာန်ထွက်ပစ္စည်းကို မစားသုံးသူတို့နှင့်ဆိုင်သည်။
Deathgrind

**Deathgrind** (death-grind (သို့) death/grind) death metal နှင့် grindcore တို့ပေါင်းစပ်ထားခြင်း ဖြစ်သည်။ porngrind နှင့် goregrind မျိုးခွဲများနှင့် ဆက်စပ်နေသည်။ အမေရိကမှ ဂီတသမား Danny Liker က death metal နည်းပညာနှင့် grindcore ၏ ပြင်းထန်ခြင်းတို့ကို ပေါင်းစပ်ထားသည်။

Death/thrash နှင့် death/black, death/grind တို့ကို အထူးစာရင်းပြုစုထားသကဲ့သို့ Zine အဖြစ်အပျက်များသည် extreme metal ဂီတကို ပရိသတ်များဆီသို့ အရသာတိုးစေခဲ့သည်။ death metal နှင့် grindcore ကြားထဲတွင် ရိုးရာဓလေ့များ တိုးပွားစေခဲ့သည်။ Death/grind သည် ဂီတဆိုင်ရာ ကြမ်းတမ်းများကို အလေးထားသည်။
ဇိုမီးဒီမိုကရေစီအဖွဲ့ချုပ်

**ဇိုမီးဒီမိုကရေစီအဖွဲ့ချုပ်ပါတီ** (; အတိုကောက် **ZCD**) သည် ချင်းပြည်နယ်အခြေစိုက် နိုင်ငံရေးပါတီဖြစ်သည်။ အဓိကအားဖြင့် ချင်းပြည်နယ်၊ တီးတိန်မြို့နယ်နှင့် တွန်းဇံမြို့နယ်တို့တွင် ရွေးကောက်ပွဲ ဝင်ပြိုင်သည့် ပါတီ ဖြစ်သည်။ 

## နောက်ခံသမိုင်း 
၂၀၁၁ ခုနှစ်တွင် ဖွဲ့စည်းပုံအခြေခံ ဥပဒေတွင် ပါတီများ၏ အမည်နှင့် ပတ်သက်ပြီး ကန့်သတ်ချက်များ ထည့်သွင်းလိုက်ပြီးသည့်နောက်တွင် ဇိုမီးအမျိုးသားကွန်ကရက်ကို ဇိုမီးဒီမိုကရေစီအဖွဲ့ချုပ် အဖြစ် အမည်ပြောင်းလဲခဲ့ခြင်း ဖြစ်သည်။ ပါတီဝင်များမှာ တွန်းဇံ၊ တီးတိန်မြို့နယ်များ အပါအဝင် ချင်းပြည်နယ်မှ ဖြစ်ကြသည်။

ZCD ပါတီဟာ Zomi National Congress - ZNC ပါတီအမည်ဖြင့် ၁၉၉၀ ရွေးကောက်ပွဲတုန်းက တီးတိန်နှင့် တွန်းဇံမြို့နယ်မှာအနိုင်ရရှိခဲ့သည်။ 

## ပါတီမှတ်ပုံတင်ခြင်း 
### ၂၀၂၄ 
၂၀၂၃ ခုနှစ် ဇန်နဝါရီ ၂၆ ရက်နေ့တွင် အသစ်ထုတ်ပြန်ခဲ့သည့် နိုင်ငံရေးပါတီများ မှတ်ပုံတင်ခြင်းဥပဒေအရ ပါတီများအား ရက် ၆၀ အတွင်း ပြန်လည်မှတ်ပုံတင်ခိုင်းခဲ့ရာ၊ ZCD ပါတီ၏ မှတ်ပုံတင်လျှောက်ထားမှုကို စစ်ကောင်စီ၏ ပြည်ထောင်စုရွေးကောက်ပွဲကော်မရှင်က ၂၀၂၄ ဩဂုတ် ၅ ရက်နေ့တွင် ပုဒ်မ ၆ ပါ ပြဋ္ဌာန်းချက်များနှင့် မညီညွတ်ဟုဆိုကာ ပယ်ချခဲ့သည်။

## ကိုးကား 
ကဏ္ဍ:မြန်မာ နိုင်ငံရေးပါတီဟောင်းများ
ဒါအက်စ် ဆယ်လန်းမြို့

ဒါအက်စ် ဆယ်လန်းမြို့သည် တန်ဇေးနီးယား နိုင်ငံ၏ အကြီးဆုံးနှင့် အချမ်းသာဆုံး မြို့တစ်မြို့ ဖြစ်ပြီး အရှေ့အာဖရိကတွင် လူဦးရေ အများဆုံး မြို့ဖြစ်ကာ ဒေသအတွင်း စီးပွားရေး အချက်အချာကျသော မြို့တစ်မြို့ ဖြစ်သည်။ တန်ဇေးနီးယားရှိ အနုပညာ၊ဖက်ရှင်၊ မီဒီယာ၊ ဂီတ၊ ရုပ်ရှင်နှင့် ရုပ်မြင်သံကြား တို့အတွက် ထင်ရှားသော မြို့တစ်မြို့လည်း ဖြစ်သည်။ ထို့ပြင် တန်ဇေးနီးယား ပထမဆုံးနှင့် အရေးပါဆုံးသော စတော့ဈေးကွက်ဖြစ်သည့် ဒါအက်စ် ဆယ်လန်း စတော့ အိတ်ချိန်း ရှိရာ မြို့ဖြစ်ကာ နိုင်ငံ၏ ဦးဆောင်ဦးရွက် ပြုရာ ငွေကြေးဆိုင်ရာ အချက်အချာ ဌာနလည်း ဖြစ်သည်။  ဒါအက်စ် ဆယ်လန်းသည် ကမ္ဘာပေါ်ရှိ ဆွာဟီလီ ဘာသာစကား ပြောဆိုရာ မြို့များတွင်လည်း အကြီးဆုံး မြို့ဖြစ်သည်။

## ကိုးကား
ကချင်ပြည်နယ်ဒီမိုကရေစီပါတီ

**ကချင်ပြည်နယ်ဒီမိုကရေစီပါတီ** (; အတိုကောက် **KSDP**) သည် မြန်မာနိုင်ငံရှိ နိုင်ငံရေးပါတီ တစ်ခုဖြစ်သည်။ ၂၀၁၃ ခုနှစ်တွင် ကချင်လွတ်လပ်ရေးအဖွဲ့ (ကေအိုင်အို) ၏ ဒုတိယဥက္ကဋ္ဌ ဖြစ်သူ ဒေါက်တာ မန်နမ်တူဂျာ က တည်ထောင်ခဲ့ခြင်းဖြစ်သည်။

## ဖျက်သိမ်းခြင်း 
၂၀၁၉ ခုနှစ် ဇွန်လ ၇ ရက်နေ့တွင် ကချင်ပြည်နယ်ပြည်သူ့ပါတီကို စည်းလုံးညီညွတ်ရေးနှင့်ဒီမိုကရေစီပါတီ ကချင်ပြည်နယ်၊ ကချင်ဒီမိုကရက်တစ်ပါတီနှင့် ကချင်ပြည်နယ်ဒီမိုကရေစီပါတီတို့ ပူးပေါင်း၍ ပါတီတစ်ခုတည်းအဖြစ် ဖွဲ့စည်းခဲ့သည့်အတွက် ကချင်ပြည်နယ်ဒီမိုကရေစီပါတီကို  ပါတီမှတ်ပုံတင် ဖျက်သိမ်းခဲ့သည်။

## ကိုးကား 
ကဏ္ဍ:မြန်မာ နိုင်ငံရေးပါတီဟောင်းများ
ဒါဗောင်းမြို့

ဒါဗောင်းမြို့သည် ဖိလစ်ပိုင်နိုင်ငံ၊ မင်ဒနောင်းကျွန်း၏ မြို့တော် ဖြစ်သည်။ လူဦးရေ စာရင်း အရ ဖိလစ်ပိုင်နိုင်ငံတွင် စတုတ္ထမြောက် လူဦးရေ အများဆုံး မြို့ဖြစ်ပြီး မင်ဒနောင်းကျွန်းတွင် လူဦးရေ အများဆုံး မြို့ ဖြစ်သည်။ ဖိလစ်ပိုင်နိုင်ငံအတွင် တတိယမြောက် လူဦးရေ အများဆုံး မြို့ကြီးဒေသ ဖြစ်သော မက်ထရိုဒါဗောင်း၏ ဗဟို ဖြစ်သည်။ လူဦးရေ စာရင်းအရ မက်ထရိုမနီလာတွင် ၁၁.၈၆သန်း၊ မက်ထရို စီဗူးတွင် ၂.၅၅ သန်းနှင့် မက်ထရို ဒါဗောင်းတွင် ၂.၂၆ သန်းမျှ ရှိသည်။ မြေဧရိယာပေါင်း ၂,၄၄၄ စတုရန်းကီလိုမီတာ ရှိပြီး ဖိလစ်ပိုင်ရှိ မြို့တော်များထဲတွင် မြေဧရိယာ အများဆုံးမြို့ ဖြစ်သည်။ ဒါဗောင်းမြို့သည် မင်ဒနောင်းကျွန်း၏ ကုန်သွယ်ရေး၊ ကူးသန်းရောင်းဝယ်ရေး နှင့် လုပ်ငန်းများ အတွက် အချက်အချာကျသော ဒေသတစ်ခုဖြစ်ပြီး ဒါဗောင်းဒေသ၏ ဒေသဆိုင်ရာ အချက်အချာ နေရာလည်း ဖြစ်သည်။ ဖိလစ်ပိုင်နိုင်ငံတွင် အမြင့်ဆုံးတောင် ဖြစ်သော အာပိုတောင် တည်ရှိသည်။ ဖိလစ်ပိုင်၏ ဒူးရင်းသီးမြို့တော်ဟုလည်း လူသိများကြသည်။

## ကိုးကား
ဒရက်စဒန်မြို့

ဒရက်စဒန်မြို့သည် ဂျာမနီနိုင်ငံ ဆက်စွန်နီ လွတ်လပ်သော ပြည်နယ်၏ မြို့တော် ဖြစ်သည်။ ချက်သမ္မတနိုင်ငံနှင့် နယ်စပ်အနီး အယ်လ်ဘီမြစ်ဝှမ်းတွင် တည်ရှိသည်။

## ဓာတ်ပုံပြခန် 

Dresden-1496-Panorama von W-2008-gje.jpg|Panorama
Dresden-1434-Elbpanorama-2008-gje.jpg|Panorama
Dresden-2318-Residenz-Theaterplatz vom Hausmannsturm-2015-gje.jpg|Theaterplatz
Dresden-2424-Zwinger-Suedost-Seite mit Glockenspielpavillon-2015-gje.jpg|Zwinger
Dresden-2476-Zwinger-Balustrade beim Glockenspielpavillon-Blick zur Suedwestgalerie-2015-gje.jpg|Zwinger
Dresden-2520-Zwinger-Nymphenbad-2015-gje.jpg|Nymphenbad
Dresden-2384-Zwinger-Residenz aus Motel One-2015-gje.jpg|Postplatz
Dresden-Neustadt-Priessnitzstrasse-01-gje.jpg|Neustadt
Dresden-2550-Blaues Wunder-2015-gje.jpg|Blaues Wunder
Dresden-Pillnitz-Schloss-124-Lustgarten-2015-gje.jpg|Schloss Pillnitz
ဒါဘန်မြို့

ဒါဘန်မြို့သည် တောင်အာဖရိကနိုင်ငံ  ကွာဇူးလူး-နာတယ် ပြည်နယ်၏ အကြီးဆုံးမြို့ ဖြစ်သည်။ ဒါဘန်မြို့ကြီးဒေသသည် တောင်အာဖရိကတွင် ဂျိုဟန္နက်စဗတ်မြို့ ပြီးလျှင် ဒုတိယမြောက် အကြီးဆုံး မြို့ကြီးဒေသဖြစ်ပြီး ကိပ်တောင်းမြို့ နှင့် အတူတူ ဖြစ်သည်။ တောင်အာဖရိကတွင် ဂျိုဟန္နက်စဗတ်ပြီးလျှင် ဒုတိယမြောက် အရေးအပါဆုံး ကုန်ထုတ်လုပ်ရေး အချက်အချာဌာန လည်း ဖြစ်သည်။ တောင်အာဖရိကတွင် အလုပ်အများဆုံး ဆိပ်ကမ်းမြို့ အဖြစ် ကျော်ကြားသည်။
အင်တက်ဘီမြို့

အင်တက်ဘီမြို့သည် ယူဂန်းဒါးနိုင်ငံ အလယ်ပိုင်းရှိ အဓိက မြို့တစ်မြို့ ဖြစ်သည်။ ဝိတိုရိယအိုင်၏ ကျွန်းဆွယ်ပေါ်တွင် တည်ရှိပြီး ယူဂန်းဒါးနိုင်ငံ၏ မြို့တော် ကင်ပါလာမြို့ မှ အနောက်တောင်ဘက် ၂၃ မိုင် (၃၇ ကီလိုမီတာ) အကွာတွင် တည်ရှိသည်။ လွတ်လပ်ရေး မရမီ ၁၉၆၂ ခုနှစ် အထိ ယူဂန်းဒါး အစောင့်အရှောက်ခံ နယ်မြေ အစိုးရ၏ ရုံးထိုင်ရာ နေရာ ဖြစ်ခဲ့သည်။ အင်တက်ဘီမြို့သည် အင်တက်ဘီ အပြည်ပြည်ဆိုင်ရာ လေဆိပ် တည်ရှိရာ မြို့ဖြစ်ပြီး ယူဂန်းဒါးနိုင်ငံ၏ အကြီးဆုံး ကူးသန်းရောင်းဝယ်ရေး နှင့် စစ်ရေးဆိုင်ရာ လေဆိပ်တစ်ခု ဖြစ်ကာ ပါလက်စတိုင်း လွတ်မြောက်ရေး တပ်ဖွဲ့မှ ပြန်ပေးဆွဲထားသော ဓားစာခံ အယောက် ၁၀၀ ကျော်ကို အစ္စရေးတို့မှ ရုပ်ရှင်ဆန်ဆန် ကယ်ဆယ်ခဲ့သော အင်တက်ဘီ စစ်ဆင်ရေးကြောင့် လူသိများ ကျော်ကြားသည်။ အင်တက်ဘီမြို့သည် နိုင်ငံတော် အိမ်တော်၊ တရားဝင် ရုံးများနှင့် သမ္မတ အိမ်တော်တို့ တည်ရှိရာ ဒေသဖြစ်သည်။
အီးအဲလ် ဒေါက်သရိုး

**အီးအဲလ် ဒေါက်သရိုး** () ဆိုသူမှာ အ‌မေရိကန်နိုင်ငံသား စာ‌ရေးဆရာတစ်ဦးဖြစ်သည်။ အ‌မေရိကန်စာ‌ပေသမိုင်းတွင်အ‌ရေးပါ‌သော စာ‌ရေးဆရာ တစ်ဦးဖြစ်ပြီး ကမ္ဘာ့စာ‌ပေအသိုင်းအဝန်းတွင် ထင်ရှားသူလည်းဖြစ်သည်။ ၂ဝ ရာစုအတွက် အ‌ရေးပါသော အ‌မေရိကန်စာ‌ရေးဆရာများထဲတွင် ‌ဒေါက်သရိုးသည် အလွန် အ‌ရေးပါသူတစ်ဦးဖြစ်သည်။ အယ်ဒီတာနှင့်ပါ‌မောက္ခအဖြစ်လည်း အသက်‌မွေးဝမ်း‌ကျောင်းခဲ့သူဖြစ်သည်။

လုံးချင်းဝတ္ထုစာအုပ် ၂ဝ ခန့်၊ ဝတ္ထုတိုစုစည်းမှုစာအုပ် ၃အုပ်နှင့်စင်တင်ပြဇာတ်များကို ‌ဒေါက်သရိုးက ‌ရေးသားခဲ့သည်။ ထိုစာအုပ်များမှ Ragtime(1975), Billy Bathgate(1980), The March (2005) တို့သည် ‌ဒေါက်သရိုး၏ ထင်ရှား‌သောလုံးချင်းဝတ္ထုများဖြစ်ပြီး စာ‌ပေဆုများလည်းအသီးသီးရရှိခဲ့ကြသည်။ Ragtime ကို ၂ဝ ရာစုနှစ်၏ အ‌ကောင်းဆုံးဝတ္ထုစာအုပ် ၁ဝဝ စာရင်းတွင် ‌မော်ဒန်စာကြည့်တိုက်မှ အယ်ဒီတာအဖွဲ့က ထည့်သွင်းသတ်မှတ်ခဲ့သည်။

၁၉၃၁ ခုနှစ်၊ ဇန်နဝါရီ ၆ ရက်တွင် နယူး‌ယောက်မြို့၌ ‌ဒေါက်သရိုးကို ‌မွေးဖွားခဲ့သည်။ ‌ဒေါက်သရိုး၏ ဖခင်ဖြစ်သူသည် စာ‌ရေးဆရာ အယ်ဂါအယ်လန်ပိုး၏ ဒုတိယမျိုးဆက်ဖြစ်သည်။ ‌ကျောင်း၏ရသစာ‌ပေမဂ္ဂဇင်းတွင် ‌ဒေါက်သရိုး‌ရေးသားသည့်စာမူ ‌ဖော်ပြခံရသည်။ ထိုသို့စာမူ‌ဖော်ပြခံခဲ့ရခြင်းသည် ‌ဒေါက်သရိုးအတွက်ခွန် အားဖြစ်‌စေခဲ့သည်။ စာ‌ရေးဆရာတစ်ဦးအဖြစ် အသက်‌မွေးဝမ်း‌ကျောင်းနိုင်ရန် ‌ကျောင်းသားဘဝကတည်းက ‌ဒေါက်သရိုး ကြိုးပမ်းခဲ့သည်။

စာ‌ရေးဆရာတစ်ဦး၏ ဘဝကို ‌ရွေးချယ်ဖြစ်ခဲ့သည်နှင့်ပတ်သက်၍ ‘‘က‌လေးဘဝကတည်းက ကျွန်‌တော်စာဖတ်ခဲ့တယ်။ လက်ထဲ‌ရောက်လာတဲ့ စာအုပ်တိုင်းကို ကျွန်‌တော်ဖတ်လိုက်တာပဲ။ စာအုပ်တစ်အုပ်ရဲ့ ဇာတ်သိမ်းပိုင်းက ဘယ်လိုဖြစ်မယ်။ ဘာဆက်ဖြစ်မယ်။ ငါသာဆိုရင် ဘယ်လို‌ရေးလိုက်မယ်ဆိုတဲ့ အ‌တွေး‌တွေ ရှိခဲ့တယ်။ အဲဒီလိုက‌နေ ကျွန်‌တော်ဟာ စာ‌ရေးဆရာတစ်ယောက်ဖြစ်လာခဲ့တာပဲ’’ဟု ‌ဒေါက်သရိုးက ‌ပြောခဲ့သည်။

ဒေါက်သရိုးသည် စာအုပ်တိုက်၏ အယ်ဒီတာတစ်ဦးအဖြစ် ၉ နှစ်ခန့် အလုပ်လုပ်ကိုင်ခဲ့သည်။ ၁၉၆၉ ခုနှစ်တွင် စာအုပ်တိုက်မှ အလုပ်ထွက်၍ စာ‌ပေ‌ရေးသားခြင်း အလုပ်ကို လုပ်ကိုင်ခဲ့သည်။Kenyon College ကို တက်‌ရောက်ခဲ့ပြီး စာ‌ပေနှင့်ပတ်သက်သည်ကို ‌လေ့လာလိုက်စားခဲ့သည်။ ကိုလံဘီယာတက္ကသိုလ်တွင် အင်္ဂလိပ် ပြဇာတ်များကို ‌လေ့လာခဲ့သည်။ Welcome to Hard Times သည် ‌ဒေါက်သရိုး၏ ပထမဦးဆုံးလုံးချင်းဖြစ်သည်။ ထိုစာအုပ်ကို ရုပ်ရှင်အဖြစ်လည်း ရိုက်ကူးခဲ့သည်။ ထို့အပြင် Ragtime, Broadway musical of the same name ဝတ္ထုများအပါအဝင် သူ၏လုံးချင်းဝတ္ထုများမှအချို့ကို ရုပ်ရှင်အဖြစ် ရိုက်ကူးခဲ့ကြသည်။

အီးအဲလ် ‌ဒေါက်သရိုးသည် ၂ဝ၁၅ ခုနှစ်၊ ဇူလိုင် ၂၁ ရက်တွင် ကွယ်လွန်ခဲ့သည်။ ‌ဒေါက်သရိုး၏စာ‌ပေများကို ငယ်စဉ်ကတည်းက ဖတ်ရှုခဲ့‌ကြောင်းနှင့် အ‌မေရိကန်နိုင်ငံ၏ ကြီးကျယ်မြင့်မြတ်လှသည့် စာ‌ပေပညာရှင်တစ်ဦးဖြစ်‌ကြောင်း အ‌မေရိကန်သမ္မတ အိုဘားမားက ‌ပြောခဲ့သည်။ ၁၉၇၅ ခုနှစ်မှ ၂ဝ၁၄ ခုနှစ်အတွင်း စာ‌ပေဆု ၁၅ ဆုကို ရရှိခဲ့သည်။ The Book of Daniel, Ragtime, World’s Fair, Billy Bathgate, The March နှင့် Homer & Langley တို့သည် သူ၏ ထင်ရှား‌ကျော်ကြား‌သောစာအုပ်များဖြစ်သည်။ ဘာသာစကားအမျိုးအစား ၃ဝ သို့ ဘာသာပြန်ဆို၍လည်း ထုတ်‌ဝေခဲ့သည်။

## ကိုးကား 
* အီးအဲလ် ဒေါက်သရိုး ဆိုသူမှာ
အီးအဲလ် ဂျိမ်း

**အီးအဲလ် ဂျိမ်း** () ဆိုသူမှာ ဗြိတိန်နိုင်ငံသူ စာရေးဆရာမတစ်ဦးဖြစ်သည်။ *Fifty Shades of Grey* စာအုပ်ဖြင့် အောင်မြင်ထင်ရှားလာသည့် စာရေးဆရာမတစ်ဦးဖြစ်သည်။ လိင်ပိုင်းဆိုင်ရာအသားပေးထားသည့် အချစ်ဇာတ်လမ်းများကို ရေးသားထားခြင်းဖြစ်ပြီး စာအုပ်အရေအတွက်ပေါင်း ၁၂၅ သန်းခန့်ရောင်းချခဲ့ရသည်။ အမေရိကန်နှင့်ဗြိတိန်နိုင်ငံတို့တွင် စာအုပ်အရေအတွက်ပေါင်း ၃၅ သန်းခန့်ကို ရောင်းချခဲ့ရပြီး ဗြိတိန်နိုင်ငံ၏ အချိန်အတိုအတွင်းရောင်းအားကောင်းခဲ့သည့် အရောင်းရဆုံးစာရေးဆရာစာရင်း မှတ်တမ်းသို့ဝင်ခဲ့သည်။ ကမ္ဘာကို လွှမ်းမိုးထားခဲ့သည့် လူ ၁၀ဝ စာရင်းတွင် ဂျိမ်းကို တိုင်းစ်မဂ္ဂဇင်း (Times)က ၂၀၁၂ ခုနှစ်၌ ထည့်သွင်းဖော်ပြခဲ့သည်။

၁၉၆၃ ခုနှစ် မတ်လ ၇ တွင် ဂျိမ်းကို လန်ဒန်မြို့၌ မွေးဖွားခဲ့သည်။ အင်္ဂလန်အရှေ့တောင်ပိုင်းရှိ University of Kent တွင် သမိုင်းပညာရပ်ကို လေ့လာ သင်ယူခဲ့သည်။ ဂျိမ်း၏ ဖခင်ဖြစ်သူမှာ ဘီဘီစီ၏ ကင်မရာဆရာတစ်ဦးဖြစ်ပြီး သူမသည်လည်း ရုပ်သံထုတ်လွှင့်မှုလုပ်ငန်းခွင်တွင် လုပ်ကိုင်ခဲ့သည်။

Fifty Shades စီးရီးအဖြစ် *Fifty Shades of Grey*, *Fifty Shades Darker*, *Fifty Shades Freed* စာအုပ်တို့ကို ၂၀၁၁ ခုနှစ်နှင့် ၂၀၁၂ ခုနှစ်တို့အတွင်း ထုတ်ဝေ ခဲ့သည်။ ယခုလ ဇွန် ၁၈ ရက်တွင် *Grey: Fifty Shades of Grey As Told by Christian* စာအုပ်ကို နယူးယောက်မြို့၌ မိတ်ဆက်ခဲ့သည်။ စာအုပ်မိတ်ဆက်ပွဲ အခမ်းအနားသို့ ဂျိမ်း တက်ရောက်ခဲ့ပြီး အမှတ်တရလက်မှတ်ရေးထိုးပေးခဲ့သည်။ Grey: Fifty Shades of Grey As Told by Christian စာအုပ်သည် မဖြန့်ချိမီဈေးကွက်အတွင်းသို့ တရားမဝင်ရောက်ရှိခဲ့သည်ဆိုသောသတင်းများ ထွက်ပေါ်ခဲ့သည်။ သက်ဆိုင်ရာအာဏာပိုင်များသို့ တိုင်ကြားမှုများရှိခဲ့ သော်လည်း ဈေးကွက်အတွင်းသို့ တရားမဝင်ရောက်ရှိခဲ့သည့်စာအုပ်များနှင့်ပတ်သက်၍ ခိုင်လုံသောအထောက်အထားတစ်စုံတရာ မတွေ့ရှိကြောင်း ဒေသဆိုင်ရာရဲအရာရှိများက မီဒီယာများသို့ ပြောကြားခဲ့သည်။

*Fifty Shades of Grey* ကို ရုပ်ရှင်အဖြစ်ရိုက်ကူးခဲ့ပြီး ၂၀၁၅ ခုနှစ် ဖေဖော်ဝါရီတွင် ရုံတင်ပြသခဲ့သည်။ ဝင်ငွေစံချိန်တင်ရရှိခဲ့သော ရုပ်ရှင်ကားတစ်ကား ဖြစ်ခဲ့သည်။ *Fifty Shades Darker*, *Fifty Shades Freed* တို့ကိုလည်း ရုပ်ရှင်ဇာတ်ကားများအဖြစ် မြင်တွေ့ရမည်ဖြစ်ပြီး ၂၀၁၇ ခုနှစ်၊ ၂၀၁၈ ခုနှစ် ဖေဖော်ဝါ ရီလတို့ တွင် ရုံတင်ပြသသွားမည်ဟု သတင်းများက ဆိုသည်။

## ကိုးကား 
ကဏ္ဍ:အင်္ဂလိပ် အမျိုးသမီး စာရေးဆရာများ
ဖရီးဒရစ်ဆားဖန်းမြို့

ဖရီးဒရစ်ဆားဖန်းမြို့သည် ဂျာမနီနိုင်ငံ တောင်ပိုင်း ကွန်းစတန့်ကန်၏ မြောက်ဘက်ကမ်းခြေတွင် တည်ရှိသော တက္ကသိုလ်မြို့ တစ်မြို့ ဖြစ်ပြီး ဆွစ်ဇာလန်နိုင်ငံ နှင့် ဩစတြီးယားနိုင်ငံ တို့၏ နယ်စပ် အနီးတွင် တည်ရှိသည်။ ဂျာမနီနိုင်ငံ ဘေဒန်-ဝါးတန်းဘတ်ခ် ပြည်နယ် ဘိုဒန်ဆီးခရိုင်၏ ခရိုင် မြို့တော် ဖြစ်ကာ လူဦးရေ ၅၈,၀၀၀ မျှ ရှိသည်။

## ကိုးကား
ချင်းဒီမိုကရေစီအဖွဲ့ချုပ်

**ချင်းဒီမိုကရေစီအဖွဲ့ချုပ်** () သည် မြန်မာနိုင်ငံရှိ နိုင်ငံရေးပါတီ တစ်ခုဖြစ်သည်။ ၂၀၁၄ ခုနှစ် ဇူလိုင် ၁၄ ရက်နေ့တွင် စတင် တည်ထောင်ခဲ့သည်။ ၂၀၁၀ အထွေထွေ ရွေးကောက်ပွဲတွင် မြို့နယ် ၁၂ မြို့နယ်၊ မဲဆန္ဒနယ် ၂၅ နေရာတို့မှ ဝင်ရောက်ယှဉ်ပြိုင်ခဲ့သည်။

၂၀၁၈ ခုနှစ် အောက်တိုဘာလ ၁၆ ရက်နေ့တွင် ချင်းဒီမိုကရေစီအဖွဲ့ချုပ်၊ ချင်းတိုးတက်ရေးပါတီ (CPP)နှင့် ချင်းအမျိုးသားဒီမိုကရက်တစ်ပါတီ (CNDP) ပါတီသုံးခု ပူးပေါင်း၍ ချင်းအမျိုးသားဒီမိုကရေစီအဖွဲ့ချုပ်အမည်ဖြင့် ပူးပေါင်းဖွဲ့စည်းခဲ့သည်။

## ကိုးကား 
ကဏ္ဍ:မြန်မာ နိုင်ငံရေးပါတီဟောင်းများ
ဖူကူအိုကာမြို့

ဖူကူအိုကာမြို့သည် ဖူကူအိုကာ ပရီဖက်ချာ၏ မြို့တော်ဖြစ်ပြီး ဂျပန်နိုင်ငံ ကျူရှုးကျွန်း၏ မြောက်ဘက်ကမ်းခြေတွင် တည်ရှိသည်။ ကျူရှူးကျွန်းတွင် လူဦးရေ အများဆုံးမြို့ဖြစ်ပြီး ၎င်းမြို့ပြီးလျှင် လူဦးရေ အများဆုံးမြို့မှာ ကီတာကျူရှူးမြို့ ဖြစ်သည်။ ကိုင်ဟန်ရှင်း အနောက်ပိုင်းတွင် အကြီးဆုံးမြို့ နှင့် မြို့ကြီးဒေသ ဖြစ်သည်။ ၁၉၇၂ ခုနှစ် ဧပြီလ ၁ ရက်တွင် ကိုယ်ပိုင် အုပ်ချုပ်ခွင့် ရရှိခဲ့ပြီး ၂၀၀၅ ခုနှစ် လူဦးရေ စာရင်းအရ လူဦးရေ ၂.၅ သန်းမျှ ရှိသည်။ စက်ရုံအများအပြားရှိသော ဖူကူအိုကာ-ကီတာကျူရှူး စက်မှုဇုန်၏ အစိတ်အပိုင်း တစ်ခု ဖြစ်သလို မြောက်ပိုင်း ကျူရှူး၏ အစိတ်အပိုင်းတစ်ခုလည်း ဖြစ်သည်။

၂၀၁၁ ခုနှစ် ဇူလိုင်လ စာရင်းအရ ဂျပန်နိုင်ငံ၏ ဆဌမမြောက် အကြီးဆုံး မြို့တော်ဖြစ်ပြီး ကျိုတိုမြို့ကို ကျော်တက်သွားခဲ့သည်။ ၇၉၄ ခုနှစ် ကျိုတိုမြို့ကို စတင်တည်ထောင်ချိန် မှစ၍ ကင်ကီဒေသ၏ အနောက်ဘက်ရှိ မြို့များ ကျိုတိုမြို့ထက် လူဦးရေ ပိုများသွားခြင်းမှာ ပထမဆုံး အကြိမ် ဖြစ်သည်။ အချို့သော သမိုင်းပညာရှင်များက ရှေးခေတ် အခါက ဖူကူအိုကာ အနီးရှိ ချီကူရှိ ဒေသသည် ယာမာတို ဒေသထက် ပို၍ ဩဇာကြီးမားခဲ့သည်ဟု ယူဆကြသည်။

## ကိုးကား
ကဏ္ဍ:ဖူကူအိုကာခရိုင်ရှိ မြို့များ
ကချင်ဒီမိုကရက်တစ်ပါတီ

**ကချင်ဒီမိုကရက်တစ်ပါတီ** (; အတိုကောက် **KDP**) သည် မြန်မာနိုင်ငံရှိ နိုင်ငံရေးပါတီ တစ်ခုဖြစ်သည်။ ၂၀၁၃ တွင် ပါတီမှတ်ပုံတင်ခဲ့ပြီး ၂၀၁၄ ဇန်နဝါရီ၌ ပါတီတည်ထောင်ခွင့်မှတ်ပုံတင်ရရှိသည်။

## ဖျက်သိမ်းခြင်း 
၂၀၁၉ ခုနှစ် ဇွန်လ ၇ ရက်နေ့တွင် ကချင်ပြည်နယ်ပြည်သူ့ပါတီကို စည်းလုံးညီညွတ်ရေးနှင့်ဒီမိုကရေစီပါတီ ကချင်ပြည်နယ်၊ ကချင်ဒီမိုကရက်တစ်ပါတီနှင့် ကချင်ပြည်နယ်ဒီမိုကရေစီပါတီတို့ ပူးပေါင်း၍ ပါတီတစ်ခုတည်းအဖြစ် ဖွဲ့စည်းခဲ့သည့်အတွက် ကချင်ဒီမိုကရက်တစ်ပါတီကို  ပါတီမှတ်ပုံတင် ဖျက်သိမ်းခဲ့သည်။

## ကိုးကား 
ကဏ္ဍ:မြန်မာ နိုင်ငံရေးပါတီဟောင်းများ
ကချင်အမျိုးသားများဒီမိုကရေစီကွန်ဂရက်

**ကချင်အမျိုးသားများဒီမိုကရေစီကွန်ဂရက်** (; အတိုကောက် **KNCD**) သည် မြန်မာနိုင်ငံရှိ နိုင်ငံရေးပါတီ တစ်ခုဖြစ်သည်။ ၂၀၁၅ ရွေးကောက်ပွဲတွင် ကချင်ပြည်နယ်ရှိ မြို့နယ် ၁၃ မြို့နယ်၌ ကိုယ်စားလှယ်လောင်းပေါင်း ၃၇ ဦးဖြင့် ဝင်ရောက်ယှဉ်ပြိုင်ခဲ့သည်။

## သမိုင်းကြောင်း 
၁၉၄၉ ခုနှစ် ဇန်နဝါရီ ၁၀ ရက်နေ့တွင် ကချင်အမျိုးသားများ ကွန်ဂရက် (Kachin National Congress) အမည်ဖြင့် စတင်ထူထောင်ခဲ့သည်။ မြန်မာ့ပါလီမန် ဒီမိုကရေစီခေတ် ရွေးကောက်ပွဲများ ဖြစ်သော ၁၉၅၂ ခုနှစ် ပါလီမန်ရွေးကောက်ပွဲတွင် အနိုင်ရကာ ဒူဝါဇော်လွန် ဦးဆောင်သော ပထမဆုံးကချင်ပြည်နယ် အစိုးရအဖွဲ့ကို ဖွဲ့စည်းအုပ်ချုပ်နိုင်ခဲ့ပြီး ၁၉၅၇ ခုနှစ် ပါလီမန်ရွေးကောက်ပွဲတွင်လည်း ထပ်မံအနိုင်ရကာ ဒူဝါဆန်ထဆင် ဦးဆောင်သော ကချင်ပြည်နယ်အစိုးရတို့မှ ဦးဆောင်အုပ်ချုပ်နိုင်ခဲ့သည်။

KNCD သည် ညီညွတ်သော တိုင်းရင်းသားလူမျိုးများ မဟာမိတ်အဖွဲ့ (United Nationalities Alliance) အဖွဲ့ဝင်လည်း ဖြစ်သည့်အတွက် ၂၀၁၀ ရွေးကောက်ပွဲတွင် အခြားသော မဟာမိတ်ပါတီများ ရွေးကောက်ပွဲမဝင်သည့်အတွက် KNCD လည်း မဝင်ခဲ့ပေ။ ၂၀၁၃ ခုနှစ်တွင် ပါတီမှတ်ပုံတင် ပြန်လည်ပြုလုပ်ပြီး ၂၀၁၅ ခုနှစ် အထွေထွေ ရွေးကောက်ပွဲတွင် ဝင်ရောက်ယှဉ်ပြိုင်ခဲ့သည်။

## အထိမ်းအမှတ်အလံ 
ပါတီ၏အလံမှာ ၁၉၄၉ ခုနှစ်မှ လက်ဆင့်ကမ်း အသုံးပြုလာသော ပါတီ၏ မူပိုင်အလံဖြစ်သည်။ အောက်ခံအရောင် အစိမ်းရောင်သည် စိမ်းလန်းစိုပြည်ခြင်း၊ အေးမြခြင်း၊ သာယာဝပြောခြင်းနှင့် ယဉ်ကျေးသိမ်မွေ့ခြင်းကို ဖော်ဆောင်ပြီး အနီရောင်သည် ရဲရင့်ခြင်း၊ ပြတ်သားခြင်းကို ဖော်ဆောင်သည်။ အဖြူရောင်သည် ဖြူစင်သန့်ရှင်းခြင်း၊ ရိုးသား
ဖြောင့်မတ်ခြင်း၊ ပွင့်လင်းမှုရှိခြင်းကို ဖော်ဆောင်သည်။

ဓားနှစ်လက်သည် ရှေးပဝေသဏီအချိန်မှစ၍ ဘိုးဘေးဘီဘင်များသည် မိမိတို့နယ်မြေအား ဓားလက်နက်ဖြင့် ကာကွယ်စောင့်ရှောက်ခြင်း၊ မိမိ၏ ရန်သူအား ခုခံကာကွယ် တိုက်ခိုက်ခြင်းနှင့် တောတောင်ခုတ်ထွင်ရှင်းလင်း အသက်မွေးဝမ်း ကျောင်း ပြုလာခြင်း နှင့် ရိုးရာဓလေ့ထုံးတမ်းစဉ်လာ၌ အသုံးပြုခြင်းကို ဖော်ဆောင်ထားသည်။ ဓားနှစ်လက်အမြောက်၏ လက္ခဏာမှာ စည်းလုံးညီညွတ်ခြင်း၊ ခိုင်မြဲစေခြင်း၊ ကျားကန်ဖေးမကူညီခြင်းနှင့် တိုးတက်ကြီးပွားခြင်း အဓိပ္ပာယ်ကို ဆောင်သည်။ ကြယ်ဖြူတစ်လုံးမှာ မြန်မာနိုင်ငံလွတ်လပ်ရေးရရှိရန်နှင့် ပြည်ထောင်စုကြီး ပေါ်ပေါက်လာရန်အတွက် ပင်လုံ၌ ကချင်တိုင်းရင်းသား လူမျိုးတစ်မျိုးကိုယ်စားအဖြစ်ပါဝင်ပြီး လက်မှတ်ရေးထိုးထားကြောင်း ရည်ညွှန်းဖော်ပြထားခြင်း ဖြစ်သည်။

## ကိုးကား 
ကဏ္ဍ:မြန်မာ နိုင်ငံရေးပါတီဟောင်းများ
ကယားလူမျိုးစုဒီမိုကရေစီပါတီ

**ကယားလူမျိုးစုဒီမိုကရေစီပါတီ** (၊ အတိုကောက် **KUDP**) သည် မြန်မာနိုင်ငံရှိ နိုင်ငံရေးပါတီဟောင်းတစ်ခုဖြစ်သည်။ ၂၀၁၂ နှစ်ကုန်ပိုင်းတွင် ပါတီဖွဲ့စည်းရန် စတင်လှုပ်ရှားခဲ့ပြီး ၂၀၁၃ နှစ်ကုန်ပိုင်း၌ ပါတီကို တရားဝင်ဖွဲ့စည်းခဲ့သည်။ ပါတီဝင်အရေအတွက် ၂၅,၀၀၀ ရှိပြီး ၂၀၁၅ အထွေထွေ ရွေးကောက်ပွဲတွင် ကယားပြည်နယ် ခုနစ်မြို့နယ်၏ ၂၆ နေရာတွင် ဝင်ရောက်ယှဉ်ပြိုင်ခဲ့သည်။

၂၀၁၇ ခုနှစ် စက်တင်ဘာလ ၈ ရက်နေ့တွင် နည်းဥပဒေ ၂၅ နှင့် ညွှန်ကြားချက် အမှတ် (၁/၂ဝ၁၃)အရ ပြည်ထောင်စု ရွေးကောက်ပွဲ ကော်မရှင်က ကယားလူမျိုးစုဒီမိုကရေစီပါတီကို နိုင်ငံရေးပါတီအဖြစ် မှတ်ပုံတင်ထားခြင်းမှ ပယ်ဖျက်ခဲ့သည်။

## ကိုးကား 
ကဏ္ဍ:မြန်မာ နိုင်ငံရေးပါတီဟောင်းများ
ကရင်ဒီမိုကရက်တစ်ပါတီ

**ကရင်ဒီမိုကရက်တစ်ပါတီ** (၊ အတိုကောက် **KDP**) သည် မြန်မာနိုင်ငံရှိ နိုင်ငံရေးပါတီတစ်ခု ဖြစ်သည်။ ၂၀၁၁ တွင် ပါတီတည်ထောင်လိုသူ ၁၈ ဦးမှ လက်မှတ်ရေးထိုးမှတ်ပုံတင်ခဲ့ပြီး ၂၀၁၂ ဇန်နဝါရီတွင် ပါတီမှတ်ပုံတင်အမှတ် ၅၁ ဖြင့် ခွင့်ပြုခဲ့သည်။ ပါတီဝင်အရေအတွက် ၆၈၇ ဦးရှိပြီး ၂၀၁၅ အထွေထွေ ရွေးကောက်ပွဲတွင် မဲဆန္ဒနယ် ၁၃ နေရာမှ ဝင်ရောက် ယှဉ်ပြိုင်ခဲ့သည်။

ပါတီ၏မူဝါဒမှာ တိုင်းရင်းသားလူမျိုးများ အချင်းချင်း ဥပဒေနှင့်အညီ မိမိတို့မြတ်နိုးသော စကား၊ စာပေ၊ ယဉ်ကျေးမှုအမွေအနှစ်အနုပညာ၊ ကိုးကွယ်သည့်ဘာသာ၊ သာသနာ နှင့် ဓလေ့ ထုံးတမ်းများတို့ကို လွတ်လပ်စွာ ပြုစုပျိုးထောင် ဆောင်ရွက်နိုင်ခွင့်နှင့် ကရင်မျိုးနွယ်စုများအားလုံး စုစည်းပြီး မျိုးချစ်စိတ်ဓာတ် ရှင်သန်ကြီးထွားလာစေရန်နှင့် နိုင်ငံတော်တည်ငြိမ်ရေး၊ ဖွံ့ဖြိုးတိုးတက်ရေး၊ လူ့အခွင့်အရေးနှင့် ဒီမိုကရေစီထွန်းကားရေးတို့ကို အခြေခံလျက် တန်းတူညီမျှ စည်းလုံးညီညွတ်စွာဖြင့် ပြည်ထောင်စုဖွား ညီနောင်တိုင်းရင်းသားများ နှင့်အတူ စစ်မှန်သော ပြည်ထောင်စု နိုင်ငံတော် တည်ဆောက်ရန်တို့ ဖြစ်သည်။

## ပါတီ ဖျက်သိမ်းခြင်း 
ကရင်ပြည်နယ်ဒီမိုကရေစီနှင့်ဖွံ့ဖြိုးတိုးတက်ရေးပါတီ၊ ကရင်ဒီမိုကရက်တစ်ပါတီ နှင့် စည်းလုံးညီညွတ်သောကရင်အမျိုးသားဒီမိုကရက်တစ်ပါတီ တို့သည် ၂၀၁၈ ခုနှစ် ဖေဖော်ဝါရီလ ၂၂ ရက်နေ့တွင် ကရင်အမျိုးသားဒီမိုကရက်တစ်ပါတီ အဖြစ် ပူးပေါင်းဖွဲ့စည်းခဲ့သဖြင့် ကရင်ဒီမိုကရက်တစ်ပါတီ၏ နိုင်ငံရေးပါတီအဖြစ် မှတ်ပုံတင်ထားခြင်းကို ပယ်ဖျက်၍ ပါတီအား ဖျက်သိမ်းခဲ့သည်။

## ကိုးကား
Pornogrind

**Pornogrind** သည် pornogrind, porno-grind (သို့) pornogore ဟု သိကြပြီး grindcore နှင့် death၏ မျိုးခွဲတစ်မျိုးဖြစ်သည်။
 
## ဝိသေသလက္ခဏာများ
Deathgrind နှင့်အတူ goregrind မျိုးခွဲများနှင့် ဆက်စပ်နေသည်။ Natalie Purcell က သူ၏ Death Metal Music စာအုပ်တွင် pornogrind သည်စာသားများနှင့် ရောင့်ရဲကျေနပ်စေပြီး ပြိုင်ဘက်ကင်းသော စိတ်ကူးစိတ်သန်းများ ပါရှိသည်။ Purcell က ရေးသားထားသည်မှာ Gut တီးဝိုင်းသည် ရိုးရှင်းသော၊ နှေးကွေးသော သီချင်းများပါရှိသည် ဟုဆိုသည်။ pornogrind တီးဝိုင်းများ၏ အနုပညာလက်ရာ album များသည် ပြင်းထန်၍ ဆူညံသော သဘာ၀တို့ပါရှိသည်။ အမှတ်ရစရာ တီးဝိုင်းများမှာ Cock and Ball Tortune ဖြစ်သည်။
ဂိုးလ်ကို့စ်မြို့

ဂိုးလ်ကို့စ်မြို့သည် ဩစတြေးလျနိုင်ငံ အရှေ့ဘက်ကမ်းရိုးတန်းရှိ ကွင်းစလန်ပြည်နယ် အရှေ့တောင်ပိုင်းတွင် တည်ရှိသော ကမ်းရိုးတန်းမြို့တစ်မြို့ ဖြစ်သည်။ ကွင်းစလန်ပြည်နယ်တွင် ဒုတိယမြောက် လူဦးရေ အများဆုံး ဖြစ်ပြီး ဩစတြေးလျနိုင်ငံတွင် ဆဌမမြောက် လူဦးရေ အများဆုံး မြို့ ဖြစ်သည်။ ထို့ပြင် ပြည်နယ်မြို့တော် မဟုတ်သောမြို့များတွင် လူဦးရေ အများဆုံး မြို့ဖြစ်ပြီး ပြည်နယ်နှစ်ခု ဆက်စပ်တည်ရှိသော မြို့ကြီးဒေသ ရှိသည့် မြို့လည်း ဖြစ်သည်။ မြို့ကြီးဒေသ၏ မြောက်ဘက် အကျဆုံး နေရာဖြစ်သော အော်မျူးသည် ဘရစ်စဘိန်း မြိုလယ် စီးပွားရေး ရပ်ကွက်၏ အရှေ့တောင်ပိုင်း ၄၂ ကီလိုမီတာ အကွာတွင် တည်ရှိပြီး မြို့ကြီးဒေသသည် ကမ်းရိုးတန်းတလျှောက် ဆက်လက် တည်ရှိရာ နယူးဆောက်ဝေးပြည်နယ် တွိဟက် အထိ တိုင်အောင် ဖြစ်သည်။ 

## ကိုးကား
ကရင်ပြည်နယ်ဒီမိုကရေစီနှင့်ဖွံ့ဖြိုးတိုးတက်ရေးပါတီ

**ကရင်ပြည်နယ် ဒီမိုကရေစီနှင့် ဖွံ့ဖြိုးတိုးတက်ရေးပါတီ** (၊ အတိုကောက် **KSDDP**) သည် မြန်မာနိုင်ငံရှိ နိုင်ငံရေးပါတီတစ်ခုဖြစ်သည်။ ဒီကေဘီအေမှ အခြေခံပြီး BGF (နယ်ခြားစောင့်တပ်ဖွဲ့) ဖွဲ့စည်းသောအခါ တပ်ဖွဲ့တွင်းမှ အသက်အရွယ် ကြီးသူများက နိုင်ငံရေးပါတီထူထောင်ပြီး ၂၀၁၀ ရွေးကောက်ပွဲတွင် ဝင်ရောက် ယှဉ်ပြိုင်ခဲ့သည်။ ပါတီဝင် အရေအတွက်မှာ ၅,၀၀၀ ကျော်ရှိပြီး ၂၀၁၅ ရွေးကောက်ပွဲတွင် ဘားအံ၊ မြဝတီ၊ ကြာအင်းဆိပ်ကြီး၊ ကော့ကရိတ် စသည့် ကရင်ပြည်နယ်အတွင်းရှိ မဲဆန္ဒနယ်ကိုးခုတွင် ဝင်ရောက်ယှဉ်ပြိုင်ခဲ့သည်။ ပါတီ၏မူဝါဒမှာ ငြိမ်းချမ်းရေး၊ ဒေသဖွံ့ဖြိုးရေးနှင့် ဒီမိုကရေစီ အကောင်အထည်ဖော်ရေး နှင့်အတူ စစ်မှန်သည့် ဖက်ဒရယ်ပြည်ထောင်စု ပေါ်ပေါက်ရေးဖြစ်သည်။

## ပါတီ ဖျက်သိမ်းခြင်း 
ကရင်ပြည်နယ်ဒီမိုကရေစီနှင့်ဖွံ့ဖြိုးတိုးတက်ရေးပါတီ၊ ကရင်ဒီမိုကရက်တစ်ပါတီ နှင့် စည်းလုံးညီညွတ်သောကရင်အမျိုးသားဒီမိုကရက်တစ်ပါတီ တို့သည် ၂၀၁၈ ခုနှစ် ဖေဖော်ဝါရီလ ၂၂ ရက်နေ့တွင် ကရင်အမျိုးသားဒီမိုကရက်တစ်ပါတီ အဖြစ် ပူးပေါင်းဖွဲ့စည်းခဲ့သဖြင့် ကရင်ပြည်နယ်ဒီမိုကရေစီနှင့်ဖွံ့ဖြိုးတိုးတက်ရေးပါတီ၏ နိုင်ငံရေးပါတီအဖြစ် မှတ်ပုံတင်ထားခြင်းကို ပယ်ဖျက်၍ ပါတီအား ဖျက်သိမ်းခဲ့သည်။

## ကိုးကား
ဇော်ဝင်း၊ ဦး

**ဦးဇော်ဝင်း**ကို အဘ ဦးလှကျော် (အငြိမ်းစား၊ စက်ရှင်တရားသူကြီး) နှင့် အမိ ဒေါ်ခင်ကြည် တို့မှ ပဲခူးတိုင်း ညောင်လေးပင်မြို့၌ ၂၈.၆.၁၉၄၈ တွင် မွေးဖွားခဲ့သည်။ ၁၉၆၈ ခုနှစ်တွင် ဧရာဝတီတိုင်း ဟင်္သာတမြို့ အထက (၁) မှ ၁ဝ တန်း အောင်မြင်ခဲ့သည်။ ၁၉၇၂ ခုနှစ်တွင် ရန်ကုန် ဝိဇ္ဇာသိပ္ပံ တက္ကသိုလ်မှ BA. Law နှင့် ၁၉၇၃ ခုနှစ်တွင် L.L.B ဘွဲ့ကို ရရှိခဲ့သည်။ ၁၉၇၃ ခုနှစ်မှစ၍ တရားရေးဌာနတွင် တရားရေးဝန်ထမ်း အဆင့် ၄ ဖြင့် ရန်ကုန်၊ ကြံခင်း၊ ခရမ်း၊ အင်းစိန်၊ ကျောက်ဖြူ၊ ဒိုက်ဦး၊ သံလျင်နှင့် လွိုင်ကော်မြို့များတွင် တာဝန်ကျခဲ့သည်။ ထို့အပြင် တနင်္သာရီတိုင်းတွင် တိုင်းတရားသူကြီးအဖြစ်ပါ ဆောင်ရွက်ခဲ့သည်။ တရားရုံးချုပ်တွင် တွဲဘက်ညွှန်ကြားရေးမှူးအဖြစ် တာဝန်ထမ်းဆောင်နေစဉ် ၂၁.၆.၂ဝဝ၉ ခုနှစ်တွင် အငြိမ်းစားယူခဲ့သည်။

လက်ရှိတွင် ကမန် အမျိုးသား တိုးတက်ရေးပါတီ၏ ဥက္ကဋ္ဌအဖြစ် ဆောင်ရွက်နေသည်။

ဇနီးသည် ဒေါ်မြင့်မြင့်ဝင်းမှာလည်း L.L.B ဘွဲ့ရတဦးဖြစ်ကာ ၂ဝဝ၈ ခုနှစ်တွင် ရှေ့နေချုပ်ရုံး တွဲဘက်ညွှန်ကြားရေးမှူးအဖြစ်မှ အငြိမ်းစားယူခဲ့သည်။ သားတဦးတည်းရှိပြီး လက်ရှိတွင် စင်္ကာပူနိုင်ငံတွင် အလုပ်လုပ်ကိုင်နေသည်။
ဝီလီယံ ဟာရှယ်

**ဖရီဒရစ် ဝီလီယံ ဟာရှယ်** (; ၁၅ နိုဝင်ဘာ ၁၇၃၈&nbsp;– ၂၅ ဩဂုတ် ၁၈၂၂) သည် ဂျာမန်နိုင်ငံဖွား ဗြိတိသျှ နက္ခတ္တဗေဒပညာရှင်နှင့် တေးရေးဆရာ တစ်ဦးဖြစ်သည်။ ဟာရှယ်သည် သူ၏ညီမ နက္ခတ္တပညာရှင် Caroline Lucretia Herschel နှင့် မကြာခဏ ပူးပေါင်းဆောင်ရွက်လေ့ရှိသည်။ အသက် ၁၉ နှစ်တွင် သူ့အဖေနောက် စစ်တပ်ထဲသို့ ဝင်ရောက်ခဲ့သည်။ ဟာရှယ်သည် ၁၇၇၄ ခုနှစ်တွင် သူ၏ ပထမဆုံး တယ်လီစကုပ်ကြီးကို တည်ဆောက်ခဲ့ပြီး ကောင်းကင်ယံ၌ ကြယ်စုံတွဲများကိုလေ့လာရန် ၉ နှစ်ကြာ အချိန်ကုန်လွန်စေခဲ့သည်။ ၁၈၀၂ ခုနှစ်တွင် နက်ဗျူလာများ၏ ကတ်သလောက်စာရင်းကို ထုတ်ဝေခဲ့ပြီး ၁၈၂၀ ခုနှစ်တွင် အရာဝတ္ထုပေါင်း ၅၀၀၀ ကို မှတ်တမ်းတင်နိုင်ခဲ့သည်။ ဟာရှယ် ဖော်ထုတ်ခဲ့သည့် Messier catalogue ထဲရှိ နက်ဗျူလာများမှာ အမှန်က ကြယ်အစုအဝေးများဖြစ်ခဲ့သည်။ ၁၇၈၁ ခုနှစ် မတ်လ ၁၃ ရက်နေ့တွင် ဟာရှယ်သည် ဂျီမီနီ ကြယ်စုတန်းရှိ အရာဝတ္ထုသစ်တစ်ခုကို မှတ်တမ်းတင်နိုင်ခဲ့သည်။ ယင်းအရာဝတ္ထုသည် ယူရေးနပ်စ်ဂြိုဟ်ဟု နောင်တွင် အမည်ပေးနိုင်ခဲ့ပြီး အတည်ပြုနိုင်ရန် အခြားနက္ခတ္တဗေဒပညာရှင်များနှင့် ရက်သတ္တပတ်များစွာ အငြင်းအခုံဖြစ်ခဲ့သည်။ ယင်းသည် နှစ်ပေါင်းအတော်ကြာမှ ဂြိုဟ်အသစ်တစ်ခုကို ရှာဖွေတွေ့ရှိခြင်းဖြစ်သည်။ ဟာရှယ်သည် ညတွင်းချင်း နာမည်ကြီးလာခဲ့သည်။ ရလဒ်အနေဖြင့် တတိယမြောက် ဂျော့ဘုရင် (George III) က သူအား နက္ခတ္တပညာရှင် တရားသူကြီးဆု ပေးခဲ့သည်။ သူသည် Fellow of the Royal Society ဆု ခန့်အပ်ခံရပြီး တယ်လီစကုပ်သစ်များတည်ဆောက်ခွင့် ရလာခဲ့သည်။ ဟာရှယ်သည် နက္ခတ္တဆိုင်ရာ ရောင်စဉ်ဓာတ်ပုံတိုင်းပညာ (astronomical spectrophotometry) ၏ ရှေ့ဆောင်လမ်းပြဖြစ်ခဲ့ပြီး အနီအောက်ရောင်ခြည်အား ရှာဖွေတွေ့ရှိခဲ့သည်။ ဟာရှယ် လုပ်ဆောင်ခဲ့သောအခြားအလုပ်များမှာ အင်္ဂါဂြိုဟ်၏ လှည်ပတ်ကာလအား ဆုံးဖြတ်ရာတွင် အကူညီပေးခြင်း၊ တိုက်တေနီးယား နှင့် အိုဘရွန် (ယူရေးနပ်စ်ဂြိုဟ်၏ ဂြိုဟ်ရံလများ)၊  အန်ဆဲလ်ဒပ်စ် နှင့် မီမက်စ် (စနေဂြိုဟ်၏ ဂြိုဟ်ရံလများ) တို့ကို ရှာဖွေတွေ့ရှိမှုတို့ဖြစ်သည်။ သူသည် ၁၈၂၂ ခုနှစ် ဩဂုတ်လတွင် ကွယ်လွန်ခဲ့သည်။ သူ၏အလုပ်များကို သူ့သား ဂျွန် ဟာရှယ်က ဆက်လက်လုပ်ဆောင်ခဲ့သည်။

## ကိုးကား
ကဏ္ဍ:ဗြိတိသျှ နက္ခတ္တဗေဒပညာရှင်များ
ကဏ္ဍ:ယူရေးနပ်စ်ဂြိုဟ်
ထရိုင်ဂူလယ် ဂယ်လက်ဆီ

**ထရိုင်ဂူလယ် ဂယ်လက်ဆီ**သည် ခရုပတ်ပုံစံ ဂယ်လက်ဆီဖြစ်ပြီး ကမ္ဘာမြေမှ အလင်းနှစ်သိန်းပေါင်း ၃ သိန်းနီးပါးခန့် ဝေးကွာကာ
ကြယ်စုတန်း ထရိုင်ဂူလယ်တွင် တည်ရှိသည်။ ယင်းအား Messier 33 သို့မဟုတ် NGC 598 ဟုသိထားပြီး
တခါတရံ **လှည်းဘီး ဂယ်လက်ဆီ**ဟု ရည်ညွန်းကြသည်။ ယင်းအား Messier 101 ဖြင့် နာမည်ပြောင် မျှဝေထားခြင်းဖြစ်သည်။ ထရိုင်ဂူလယ်
ဂယ်လက်ဆီသည် နဂါးငွေ့တန်း ဂယ်လက်ဆီ၊ အင်ဒရိုမီဒါ ဂလက်ဆီနှင့် အခြားဂယ်လက်ဆီငယ်ပေါင်း ၄၄ ခုပါဝင်သော Local Group 
ဂယ်လက်ဆီအဖွဲ့တွင် တတိယအကြီးဆုံး အဖွဲ့ဝင်ဖြစ်သည်။ ယင်းသည် သာမန်မျက်စိဖြင့် မြင်နိုင်သော အဝေးဆုံးအကွာအဝေးမှ
နက္ခတ္တဆိုင်ရာ အရာဝတ္ထုတစ်ခုလည်း ဖြစ်သည်။ ဂယ်လက်ဆီသည် Local Group တွင် အသေးငယ်ဆုံး ခရုပတ်ပုံစံ ဂယ်လက်ဆီဖြစ်ကာ
ယင်းတို့၏ အတွင်းစည်းအလျင်များကြောင့် အင်ဒရိုမီဒါ ဂယ်လက်ဆီ၏ အရံဂယ်လက်ဆီဟု ယုံကြည်ထားသည်။
ဖြင့် ထရိုင်ဂူလယ် ဂယ်လက်ဆီအား ဖမ်းယူထားပုံ]]

## အမည်နာမ
ဂယ်လက်ဆီ နာမည်အား ကြယ်စုတန်း ထရိုင်ဂူလယ်မှ ရရှိသည်။ ထရိုင်ဂူလယ် ဂယ်လက်ဆီအား တခါတရံ *လှည်းဘီး ဂယ်လက်ဆီ*ဟု နက္ခတ္တဗေဒ အကိုးအကားအရ ရည်ညွန်းသည်။  SIMBAD *Astronomical Database* အရလည်း လှည်းဘီး ဂယ်လက်ဆီအား Messier 101 အဖြစ် ရည်ညွန်းထားသည်။

## မြင်နိုင်မှု
အလင်းရောင်အနှောက်အယှက်မရှိလျှင် ထရိုင်ဂူလယ် ဂယ်လက်ဆီအား သာမန်မျက်စိဖြင့် မြင်နိုင်သည်။ ယင်းသည် တယ်လီစကုပ် အကူညီမပါဘဲ အဝေးဆုံးအကွာအဝေးထိ ကြည့်ရှုနိုင်သည့် အရာဝတ္ထုပင်ဖြစ်သည်။ အလင်းရောင်အနှောက်အယှက် များပြားသော မြို့ပြကောင်းကင်တွင်မူ ကောင်းမွန်စွာ မြင်နိုင်မည်မဟုတ်ပေ။

## လေ့လာမှု သမိုင်းကြောင်း
ထရိုင်ဂူလယ် ဂယ်လက်ဆီအား အီတလီလူမျိုး နက္ခတ္တပညာရှင် Giovanni Battista Hodierna ဆိုသူမှ ၁၆၅၄ ခုနှစ်တွင် ရှာဖွေတွေ့ရှိခဲ့သည်မှာ ဖြစ်တန်ကောင်းသည်။
ထို့နောက် ထရိုင်ဂူလယ် ဂယ်လက်ဆီအား ချားလ် မက်ဆီယာ မှ ၁၇၆၄ ခုနှစ် ဩဂုတ်လ ၂၅၊ ၂၆ ရက်ညတွင် မမျော်လင့်ဘဲ ရှာဖွေတွေ့ရှိခဲ့သည်။ သူသည် ယင်းအား
*Catalog of Nebulae and Star Clusters* ဟူသောစာအုပ်တွင် နံပါတ်စဉ် ၃၃ အဖြစ် မှတ်တမ်းတင်ခဲ့သည်။

## ဂုဏ်သတ္တိ
ထရိုင်ဂူလယ် ဂယ်လက်ဆီသည် အချင်းအားဖြင့် အလင်းနှစ် ၆ဝဝဝဝ ရှိကာ Local Group ဂယ်လက်ဆီအဖွဲ့တွင် တတိယအကြီးဆုံး အဖွဲ့ဝင်တစ်ခုဖြစ်သည်။ 
ယင်းသည် အင်ဒရိုမီဒါ ဂယ်လက်ဆီနှင့် ဒြပ်ဆွဲငင်အား သက်ရောက်နိုင်သည်။ ထရိုင်ဂူလယ် ဂယ်လက်ဆီတွင် မိခင်ကြယ်ပေါင်း ၄ဝ ဘီလီယံ တည်ရှိနိုင်သည်။
နဂါးငွေ့တန်း ဂယ်လက်ဆီတွင် ဘီလီယံ ၄ဝဝ၊ အင်ဒရိုမီဒါ ဂယ်လက်ဆီတွင် ၁ ထရီလီယံပမာဏနှင့် နှိုင်းယှဉ်ကြည့်နိုင်သည်။ ထရိုင်ဂူလယ် ဂယ်လက်ဆီ၏ အချပ်ပြားသည်
နေထုထည်ပေါင်း (၃-၆)×၁ဝ၉ ရှိကာ ဓာတ်ငွေ့ပါဝင်မှုမှာ နေထုထည်ပေါင်း ၃.၂×၁ဝ၉ ရှိလေသည်။

## တည်နေရာ
ထရိုင်ဂူလယ် ဂယ်လက်ဆီအား ခန့်မှန်းခြေ အကွာအဝေးမှာ အလင်းနှစ်အားဖြင့် ၂၃၈ဝ×၁ဝ၁၃ မှ ၃ဝ၇ဝ×၁ဝ၃ (၇၃ဝ မှ ၉၄ဝ ကီလို Parsec) ထိရှိနိုင်သည်။
ယင်းသည် အလင်းနှစ် ထောင်ပေါင်း ၂၅၄ဝ ကွာဝေးသော အင်ဒရိုမီဒါ ဂယ်လက်ဆီထက် ပိုမိုဝေးကွာလှသည်။

## ကျမ်းကိုး
ဆဲလ်မာ လော့ခ်ဂေလော့ဖ်

**ဆဲလ်မာ လော့ခ်ဂေလော့ဖ်** () ဆိုသူမှာ ဆွီဒင်နိုင်ငံသူ စာရေးဆရာမတစ်ဦးဖြစ်သည်။ စာပေဆိုင်ရာနိုဗယ်ဆုကို ပထမဦးဆုံးရရှိသော အမျိုးသမီးစာရေးဆရာမဖြစ်သည်။ ထို့ပြင် ဆွီဒင်ပညာတံခွန်အသင်း၏ အဖွဲ့ဝင်အဖြစ် ပထမဆုံးရွေးကောက်ခံရသော အမျိုးသမီးလည်းဖြစ်သည်။ လော့ခ် ဂေလော့ဖ်ကို *The Wonderful Adventures of Nils* စာအုပ်ဖြင့် လူသိများသည်။ ထိုစာအုပ်သည် ကလေးစာပေ ဆိုင်ရာစာအုပ်ဖြစ်သည်။

လော့ခ်ဂေလော့ဖ်ကို ၁၈၅၈ ခုနှစ်တွင် အနောက်ဆွီဒင်တွင်  ၁၈၅၈ ခုနှစ် နိုဝင်ဘာလ ၂ဝ ရက်နေ့တွင် မွေးဖွားသည်။ သူမ၏ဖခင်မှာ ကြည်းတပ်မှ စစ်ဗိုလ်တစ်ဦးဖြစ်ပြီး ငယ်စဉ်က ကျန်းမာရေးချို့တဲ့ခဲ့သည်။ စာဖတ်ခြင်းကို ချစ်မြတ်နိုးခဲ့ပြီး တိတ်ဆိတ်ငြိမ်သက်စွာ နေထိုင်တတ်သည့် ကလေးတစ်ဦးဖြစ်ခဲ့သည်။ လော့ခ်ဂေလော့ဖ်သည် ငယ်စဉ်က စတော့ဟုမ်းမြို့တွင် ပညာသင်ယူပြီးလျှင် ၁၈၈၂ ခုနှစ်မှ ၁၈၈၅ ခုနှစ်အထိ ဆရာဖြစ်သင်ကျောင်းသို့ တက်ရောက်သည်။ ကျောင်းဆရာမအလုပ်ကို ၁၈၈၅ ခုနှစ် မှ ၁၈၉၅ ခုနှစ်အထိ ၁၀ နှစ်ကြာ လုပ်ကိုင်ခဲ့သည်။ ဆရာဖြစ်သင်တန်း အောင်ပြီးသည့်နောက် ၁၈၈၅ မှ ၁၈၉၅ ခုနှစ်အထိ ၁ဝ နှစ်ပတ်လုံး ဆွီဒင်နိုင်ငံတောင်ပိုင်းရှိ လန်စကရိုနာမြို့ 
ကလေးတွင် ကျောင်းဆရာမအဖြစ်လုပ်ကိုင်ခဲ့သည်။

ထိုအတွေ့အကြုံများသည် သူမ၏စာပေရေးသားမှုများကို အထောက်အကူပြု ခဲ့သည်။ သူမ၏ ပထမဆုံးဝတ္ထုမှာ *Gosta Berling’s Saga* ဖြစ်သည်။ ယင်းဝတ္ထုကို ကျောင်းဆရာမဘဝတွင် ရေးသားခဲ့ခြင်းဖြစ်သည်။ဤပထမဆုံး ဝတ္ထုဖြင့်ပင် ဆယ်မာလော့ခ်ဂေလော့ဖ်သည် နာမည်ရလာ၍ ဝတ္ထုမှာလည်း ထင်ရှားကျော်ကြားခဲ့ပေသည်။ အထူးသဖြင့် ဤဝတ္ထုကြောင့်ပင် ၁၉ဝ၉ ခုနှစ်၌ နိုဘယ်ဆုကို ဆွတ်ခူးနိုင်ခဲ့သည်။ ဆွီဒင် ပညာ့တံခွန်အသင်းတွင်လည်း အဖွဲ့ဝင်အဖြစ် ၁၉၄၁ ခုနှစ်၌ ရွေးကောက် တင်မြှောက်ခြင်း ခံရလေသည်။ စာပေစတင်ရေးသားချိန်တွင်ပင် သူမသည် အောင်မြင်မှု ရရှိခဲ့သည်။ စာပေရေးသားနိုင်ရန် ငွေကြေးထောက်ပံ့မှုများ ရရှိခဲ့သည်။ ၁၈၉၄ ခုနှစ်တွင် ဆိုဖီရာ အဲလ်ခမ်း ဆိုသူ စာရေးဆရာနှင့် ရင်းနှီးကျွမ်းဝင်ခဲ့သည်။ စာပေလုပ်ငန်းများကို အတူလက်တွဲ လုပ်ကိုင်ခဲ့သည်။ အဲလ်ခမ်း၏ စာပေဩဇာသည် လော့ခ်ဂေလော့ဖ်၏ စာပေလက်ရာများအပေါ် လွမ်းမိုးခဲ့သည်။

အဲလ်ခမ်းနှင့်အတူ အီတလီ၊ ပါလစ်စတိုင်း အစရှိသည့် ဒေသများသို့ သွားရောက်ခဲ့သည်။ ၁၉၀ဝ ပြည့်နှစ်တွင် ဂျေရုဆလင်သို့ သွားရောက်ခဲ့ပြီး ဂျေရုဆလင်အမည်ဖြင့် စာအုပ်တစ်အုပ်ရေးခဲ့သည်။ လော့ခ်ဂေလော့ဖ်သည် ဂျာမနီနိုင်ငံဖွား၊ နိုဘယ်ဆုရစာရေး ဆရာမ နယ်လီ ဆစ်ခ်နှင့် ရင်းနှီးသူဖြစ်သည်။ နယ်လီ ဆစ်ခ်သည် စာပေနိုဘယ်ဆုရသည့် အမျိုးသမီးများထဲတွင် ပါဝင်ပြီး ၆ ဦး မြောက်စာပေနိုဘယ်ဆုရရှိထားသူဖြစ်သည်။ နယ်လီ ဆစ်ခ်သည် ၁၉၄၀ ခုနှစ်တွင် ချွေးတပ်စခန်းသို့မိခင်နှင့်အတူ ပို့ဆောင်ခံခဲ့ရသည်။ ထိုချွေးတပ်စခန်းမှလွတ်မြောက်ရန် လော့ခ်ဂေလော့ဖ်က ကူညီပြီး ဆွိဒင်နိုင်ငံသို့ ခေါ်ယူခဲ့သည်။

လော့ခ်ဂေလော့ဖ်သည် စာပေဆိုင်ရာနိုဘယ်ဆုကို ၁၉၀၉ ခုနှစ် တွင် ရရှိခဲ့သည်။ စာပေဆိုင်ရာနိုဘယ်ဆုများကို ဆွိဒစ်အကယ်ဒမီက ရွေးချယ်ပေးအပ်လေ့ရှိသည်။ စာပေနိုဘယ်ဆုရရှိအပြီး ၁၉၁၄ ခုနှစ် တွင် လော့ခ်ဂေလော့ဖ်သည် ဆွိဒစ်အကယ်ဒမီ၏ အဖွဲ့ဝင်တစ်ဦး ဖြစ်ခဲ့သည်။ လော့ခ်ဂေလော့ဖ်သည် စာပေဆိုင်ရာနိုဘယ်ဆုကို ပထမဦးဆုံးရရှိသည့် အမျိုးသမီးဖြစ်သကဲ့သို့ ဆွိဒစ်အကယ်ဒမီ၏ ပထမဦးဆုံးအမျိုးသမီးအဖွဲ့ဝင်လည်းဖြစ်သည်။

လော့ခ်ဂေလော့ဖ်သည် စာပေဆိုင်ရာဆုအပြင် ဂုဏ်ထူးဆောင် ဒေါက်တာဘွဲ့များကိုလည်း ရရှိခဲ့သည်။ ဒုတိယကမ္ဘာစစ် စတင်ချိန်တွင် သူမ၏နိုဘယ်ဆုတံဆိပ်ကို အစိုးရထံသို့ ပေးပို့ကူညီခဲ့သည်။ ဆိုဗီယက်ယူနီယံကိုတိုက်ခိုက်ရာတွင် အစိုးရအနေဖြင့် ငွေကြေးအထောက်အကူရရန် လော့ခ်ဂေလော့ဖ်က ပေးပို့ခဲ့ခြင်းဖြစ်သည်။ စစ်ပွဲအပြီးတွင် ဆုတံဆိပ်ကို လော့ခ်ဂေလော့ဖ် ထံ အစိုးရက ပြန်လည်ပေးပို့ခဲ့သည်ဟု ဆိုသည်။ သူမသည် ၁၉၄၀ ခုနှစ်၊ မတ် ၁၆ ရက်၊ အသက် ၈၂ နှစ်အရွယ်တွင် ကွယ်လွန်ခဲ့သည်။

## ကိုးကား 
* ဆဲလ်မာ လော့ခ်ဂေလော့ဖ် ဆိုသူမှာ
ကရင်အမျိုးသားပါတီ

**ကရင်အမျိုးသားပါတီ** (၊ အတိုကောက် **KNP**) သည် မြန်မာနိုင်ငံရှိ နိုင်ငံရေးပါတီ တစ်ခုဖြစ်သည်။ ၂၀၁၄ ခုနှစ် ဇွန်လ ၂ ရက်နေ့တွင် ပါတီတည်ထောင်ရန် လျှောက်ထားခဲ့ပြီး ဇူလိုင် ၁၆ ရက်နေ့တွင် တည်ထောင်ခွင့် ရရှိခဲ့သည်။ ၂၀၁၄ ခုနှစ် ဩဂုတ်လ ၁၁ ရက်နေ့တွင် ပါတီမှတ်ပုံတင် လျှောက်ထားခဲ့ရာ ၂၀၁၄ ခုနှစ် အောက်တိုဘာလ ၂၄ ရက်နေ့တွင် ပါတီအမှတ်စဉ် ၇၈ ဖြင့် ပြည်ထောင်စု ရွေးကောက်ပွဲ ကော်မရှင်မှ မှတ်ပုံတင်ခွင့်ပြုခဲ့သည်။

ပါတီ၏မူဝါဒမှာ တိုင်းရင်းသားများ တန်းတူအခွင့်အရေးများ ရရှိရေး၊ စစ်မှန်သည့် ဒီမိုကရက်တစ်ပြည်ထောင်စုပေါ်ပေါက်လာရေး၊ ကရင်တိုင်းရင်းသားအပါအဝင် ပြည်သူများဘဝ လုံခြုံမှုရရှိစေမည့် တရားဥပဒေများ ပြဋ္ဌာန်းနိုင်ရေး၊ ပြည်သူများ၏ လိုအပ်ချက်များ၊ ရပိုင်ခွင့်များတောင်းဆိုနိုင်ရေးတို့ ဖြစ်သည်။ ပါတီဝင်အရေအတွက် ငါးထောင်ကျော်ရှိပြီး ၂၀၁၅ အထွေထွေ ရွေးကောက်ပွဲတွင် ဧရာဝတီတိုင်းဒေသကြီး (ပန်းတနော်၊ ကျောင်းကုန်း၊ ဝါးခယ်မ၊ အိမ်မဲ၊ မြောင်းမြ)၊ ရန်ကုန်တိုင်းဒေသကြီး (မှော်ဘီ၊ ထန်းတပင်)၊ ကရင်ပြည်နယ် (သံတောင်)၊ မွန်ပြည်နယ်၊ ပဲခူးတိုင်းဒေသကြီးတို့တွင် စုစုပေါင်း ကိုယ်စားလှယ်လောင်း ၂၁ ဦးဖြင့် ဝင်ရောက်ယှဉ်ပြိုင်ခဲ့သည်။

## ပယ်ဖျက်ခြင်း 
ကရင်အမျိုးသားပါတီကို ၂၀၂၃ ခုနှစ် နိုင်ငံရေးပါတီများမှတ်ပုံတင်ခြင်းဥပဒေ ပုဒ်မ ၂၅ အရ သတ်မှတ်ကာလအတွင်း လျှောက်ထားခြင်းမရှိခဲ့သောကြောင့် ၂၀၂၃ ခုနှစ် မတ်လ ၂၉ ရက်နေ့မှစ၍ နိုင်ငံရေးပါတီအဖြစ် မှတ်ပုံတင်ထားခြင်းမှ  ပြည်ထောင်စုရွေးကောက်ပွဲကော်မရှင်က ပယ်ဖျက်ခဲ့သည်။

## ကိုးကား 
ကဏ္ဍ:မြန်မာ နိုင်ငံရေးပါတီဟောင်းများ
ဂိုသန်ဘာ့ဂ်မြို့

ဂိုသန်ဘာ့ဂ်မြို့သည် ဆွီဒင်နိုင်ငံ တွင် ဒုတိယမြောက် အကြီးဆုံးမြို့ ဖြစ်ပြီး နောဒစ်နိုင်ငံများတွင် ပဉ္စမမြောက် အကြီးဆုံးမြို့ ဖြစ်သည်။
SIMBAD

**SIMBAD** ဆိုသည်မှာ **Set of Identifications, Measurements, and Bibliography for Astronomical Data** အားရည်ညွန်းပြီး
နေစကြဝဠာပြင်ပမှ နက္ခတ္တဆိုင်ရာအရာဝတ္ထုများအား မှတ်တမ်းတင် စာရင်းပြုစုသည့် အချက်လက်ပင်မဖြစ်သည်။ ယင်းအား 
ပြင်သစ်နိုင်ငံမှ *Centre de données astronomiques de Strasbourg* ဟူသောအဖွဲ့အစည်းက ထိန်းသိမ်းသည်။ ၁၉၇၉ ခုနှစ်မှ
အစပြုကာ စာရင်းပြုစုလာခဲ့ရာ ၂ဝ၁၁ ခုနှစ် အောက်တိုဘာလ ၁၁ ရက်နေ့တွင် မတူညီသော နာမည်ပေါင်း ၁၅၂၂၄၅၃၆ ခုအောက်တွင်
ကိုးကားချက်ပေါင်း ၈၃၁၃၃၇ဝ ခုနှင့် အရာဝတ္ထုအကြောင်းရာပေါင်း ၅၄၄၆၃၄၂ အထိရှိလာခဲ့သည်။ ဂြိုဟ်ပု 4692 SIMBAD အား
ဂုဏ်ပြုသောအားဖြင့် မှည့်ခေါ်ခြင်းဖြစ်သည်။

## ကျမ်းကိုး
## ပြင်ပလင့် 
* SIMBAD Web interface
* SIMBAD Web interface
Neue Deutsche Härte

**Neue Deutsche Harte** (NDH) သည် rock ဂီတ၏ မျိုးခွဲတစ်မျိုးဖြစ်သည်။ “New German Hardness” ဟု အမည်ရသည်။ Neue Deutsche Welle ၏ပုံစံတစ်မျိုးဖြစ်သည်။ ၁၉၉၅တွင် Rammstein ၏ “Herzeleid” ထုတ်ဝေပြီးနောက် ပေါ်ထွက်လာခြင်းဖြစ်သည်။

## ဝိသေသလက္ခဏာများ
Neue Deutsche Harte သည် crossover ပုံစံဖြစ်ပြီး New German Wave, alternative metal နှင့် groove metal တို့ကို industrial, electronic နှင့် techno တို့မှ အစိတ်အပိုင်းတို့ကို ပေါင်းစပ်ပြီး လွှမ်းမိုးနေသည်။ စာသားများမှာ အများအားဖြင့် ဂျာမန်ဘာသာဖြင့် ဖြစ်သည်။ NDH သည် electric guitar, bass guitar, drum နှင့် vocal, keyboard, synthesizer နှင့် sampling တို့ကို အသုံးပြုထားသည်။ syllable နှင့် အက္ခရာများဖြင့် လေးနက်ထင်ရှားစေသည်။ အဆိုများမှာ ကြည်လင်သောအသံများဖြင့် နက်ရှိုင်းစွာ စိုးမိုးနေသည်။ တီးဝိုင်းအချို့မှာ စူးရှသံများနှင့် death growl များဖြင့် သီဆိုကြသည်။ အုပ်စုနှင့်သီချင်းပေါ်တွင် မှီတွယ်သည်။ ဂီတာများမှာ tuned low, drop D (သို့) C ဖြစ်သည်။ heavily distorted ပုံစံမျိုးဖြစ်သည်။

## သမိုင်းကြောင်း
NDH ပုံစံ၏မူလအစကို Oomph! တီးဝိုင်း၏ ဒုတိယမြောက် album “Sperm” (၁၉၉၄)နှင့် Rammstein ၏ Herzeleid (၁၉၉၅) တို့တွင် တွေ့နိုင်သည်။ ထိုနေ့များတွင် Oomph! ၏ အကြီးမားဆုံး လွှမ်းမိုးမှုများမှာ groove metal တီးဝိုင်းများဖြစ်သော Prong, Pantera နှင့် Sepultura တို့ဖြစ်သည်။ Rammstein သည် Oomph! ၏ ဂီတလှုံဆော်မှုကြောင့် ဤဂီတထဲသို့ လည်ပတ်လာခြင်းဖြစ်သည်။ Laibach တီးဝိုင်း၏ပုံစံသည်လည်း အကျော်ကြားဆုံးဖြစ်လာခဲ့သည်။ NDH သည် continental Europe တွင် အောင်မြင်ခဲ့သည်။ Rammstein တီးဝိုင်းသည် ဂျာမန်တွင် ၄ သန်းကျော် မှတ်တမ်းတင်နိုင်ခဲ့သည်။ ဩစတေးလျ၊ ဘယ်ဂျီယန်၊ ချက်၊ ဒိန်းမတ်၊ နယ်သာလန်၊ နော်ဝေ၊ ပိုလန်၊ ရိုမန်နီးယား၊ ဆွီဒင်၊ ဆွီဇာလန်နှင့် ဖင်လန်နိုင်ငံများတွင် ရွှေနှင့် ပလက်တီနမ် မှတ်တမ်းတင်ခဲ့သည်။ Oomph တီးဝိုင်းသည် ၂၀၀၄ ခုနှစ်တွင် ဩစတေးလျနှင့် ဂျာမနီတွင် သူတို့၏ single သီချင်း Augen Auf! နှင့်အတူ gold record ရရှိခဲ့သည်။ Eisbrecher ၏ ၂၀၀၄ ခုနှစ် ပွဲဦးထွက် album သည် Deutschen Alternative Top 20 chart တွင် နံပါတ်၁၃နေရာသို့ ရောက်ရှိခဲ့သည်။ ဒုတိယမြောက် album “Antikorper” သည် ဂျာမနီအဓိကသီချင်းစရင်းတွင် ၈၅ နေရာသို့ ရောက်ရှိခဲ့သည်။ အခြား NDH အုပ်စုများမှာ Megaherz, Stahlhammer, Stahlmann, Fleischmann တို့ဖြစ်သည်။
အ.ထ.က(၃)ရွှေဘို

**အမှတ် (၃) အခြေခံပညာအထက်တန်းကျောင်း (ရွှေဘိုမြို့)** သည် ရွှေဘိုမြို့ရှိ အထက်တန်းကျောင်း တစ်ကျောင်းဖြစ်သည်။

## ပြင်ပလင့်ခ်များ 
*ကျောင်း၏ ဖေ့စ်ဘွတ်ခ် စာမျက်နှာ
အီပိုးမြို့

အီပိုးမြို့သည် မလေးရှားနိုင်ငံ ပီရက် ပြည်နယ်၏ မြို့တော် ဖြစ်ပြီး မလေးရှားနိုင်ငံတွင် အကြီးဆုံးမြို့များတွင် တစ်မြို့ အပါအဝင် ဖြစ်သည်။ ကွာလာလမ်ပူမြို့ ၏ မြောက်ဘက် ၁၂၅ မိုင် (၂၀၀ ကီလိုမီတာ) ခန့် နှင့် ပီနန်မြို့တောင်ဘက် ၈၁မိုင် (၁၃၀ ကီလိုမီတာ) ခန့်အကွာ တောင်မြောက် အမြန်လမ်းမပေါ်တွင် တည်ရှိသည်။
ဂျန် အော

**ဂျန် အော** (28 April 1900 – 5 November 1992) သည် ဒတ်ခ်ျလူမျိုး နက္ခတ္တပညာရှင်ဖြစ်ပြီး နဂါးငွေ့တန်း ဂယ်လက်ဆီအား လေ့လာရာတွင် သိသာထင်ရှားသည့်ပံ့ပိုးမှုများဆောင်ရွက်ခဲ့သူ၊  ရေဒီယို နက္ခတ္တပညာရပ်တွင် ရှေ့ဆောင်လမ်းပြတစ်ဦးဖြစ်သည်။ နယူးယောက်တိုင်းမ်က သူအား *ရာစုနှစ်တစ်ခုတွင် စကြဝဠာ၏ အထင်ရှားဆုံး စူးစမ်းလေ့လာသူတစ်ဦး*ဟု ခေါ်ဆိုခဲ့သကဲ့သို့ ဥရောပ အာကာသ အေဂျင်စီ ဝဘ်ဆိုဒ်ကမူ *၂၀ ရာစု၏ အခမ်းနားဆုံး နက္ခတ္တပညာရှင်*ဟု သမုတ်ခဲ့သည်။  ၁၉၅၅ ခုနှစ်တွင် ဂျန်အောသည် Life magazine ၏ ထင်ရှားသော သက်ရှိထင်ရှားလူပုဂ္ဂိုလ် ၁၀၀ စာရင်းတွင် ပါဝင်ခဲ့ပြီး *နယ်သာလန်နိုင်ငံအား နက္ခတ္တဗေဒ စစ်ပွဲပြီးခေတ်၏ ရှေးတန်းသို့ ပို့ဆောင်ပေးသူ*ဟု ဖော်ပြခံရသည်။ သူသည် ၁၉၃၂ ခုနှစ်တွင် ဒြပ်မှောင် (Dark matter) များ၏ တည်ရှိမှုကို အမှန်ဟုယုံကြည်ခဲ့သူလည်းဖြစ်သည်။ Oort cloud နှင့် Oort constant အစရှိသည်တို့သည် သူအားအစွဲပြုကာ မှည့်ခေါ်ခြင်းဖြစ်သည်။

## ကိုးကား
ကဏ္ဍ:နက္ခတ္တဗေဒပညာရှင်များ
ရာစုနှစ်

**ရာစုနှစ်** ဆိုသည်မှာ လက်တင်ဘာသာ *centum* ဖြစ်ပြီး *တစ်ရာ* ဟုဆိုလိုသည်။ အတိုကောက်မှာ  ဖြစ်ပြီး *Century* မှ ကောက်ယူထားခြင်းဖြစ်သည်။ အင်္ဂလိပ်ဘာသာ၌ ၁၇ ရာစု ၂၀ ရာစု အစရှိသည်ဖြင့် အသုံးပြုကြသည်။ ၁ ရာစုနှစ်သည် ၁ ခုနှစ် ဇန်နဝါရီ ၁ ရက်နေ့တွင်စပြီး ဒီဇင်ဘာ ၃၁ ရက်နေ့ ၁၀၀ ခုနှစ်တွင် ပြီးဆုံးသည်။ ထိုနည်းလည်းကောင်းအတိုင်း ၂ ရာစုနှစ်သည် ၁၀၁ ခုနှစ်မှ စတင်မည်ဖြစ်ပြီး ၃ ရာစုသည် ၂၀၁ ခုနှစ်မှ စတင်ပေမည်။ *သုည ရာစုနှစ်* (AD 0) ဟူ၍ မရှိပေ။ AD 1 မှ စတင်ကာ ရေတွက်သည်။

## ကိုးကား
Latin metal

**Latin Metal** () သည် လက်တင်ဂီတ နှင့် heavy metal ၏ မျိုးခွဲတစ်မျိုးဖြစ်သည်။ စပိန်ဘာသာဖြင့် အဆိုများ၊ လက်တင်ဂီတဆိုင်ရာ တူရိယာပစ္စည်းများနှင့် Salsa rhythm များနှင့် လွှမ်းမိုးထားသည်။

## သမိုင်းကြောင်း
ဝေဖန်ရေးဆရာ Robert Christagau ဖော်ပြချက်မှာ ၁၉၇၀ တွင် latin-metal pop မှ ဆင်းသက်လာသည့် Carlos Santana ၏ဂီတကို ရည်ညွန်းထားသည်။ ၎င်းမှာ ဤအမျိုးအစား၏ ရှေ့တော်ပြေးဖြစ်သည်။ Latin metal သည် ၁၉၇၀ နှင့် ၁၉၈၀ မှ စတင်ခဲ့သည်။ Latin America မှ နိုင်ငံများစွာ စတင်ခဲ့သည်။ ၁၉၉၀ တွင် အမေရိကန်မှ “latin explosion” မှ အကျိုးအမြတ်များရရှိခဲ့သည်။ ဝေဖန်ရေးဆရာများ ယှဉ်ပြိုင်ခဲ့သည်။ Ricky Martin-style pop နှင့် metal ကွာဟချက်သည် latin metal အမြတ်အစွန်းရရှိခြင်းအတွက် အလွန်ကျယ်ပြန့်လွန်သည်။ ၁၉၉၀ မှ မှတ်တမ်းကုမ္ပဏီများ latin pop တိုးတက်မှုမှ အမြတ်အစွန်းရှာခဲ့တုန်းမှ Grita Records labelမှ latin metal တီးဝိုင်းများမှ Metalo တစ်ပေါင်းတည်းစုစည်းခြင်းသည် သက်သေခံဖြစ်သည်။ ၎င်းထဲတွင် Ill Ninoနှင့် Puya တို့၏သီချင်းများ ပါဝင်သည်။ ၁၉၉၀ တီးဝိုင်းထဲတွင် Sepultura နှင့် Soulfly တို့ပါဝင်ပြီး ဤအမျိုးအစားထဲမှ အရင်လူတို့မှ ကိုးကားထားသည်။ အမေရိကန်တွင် Ill Nino သည် ဤအမျိုးအစားထဲမှ ကျွမ်းကျင်ပိုင်နိုင်သူအဖြစ် လူသိများသည်။ သူတို့၏ ပထမဆုံး albumများ စီးပွားရေးအရ အောင်မြင်ခဲ့သည်။ သာဓကအဖြစ် ဆန်အန်တိုနီယို နယ်ပယ်တွင် radio ဖြင့်လွှင့်ခဲ့သည်။

Latin metal သည် Ill Nino, Puya, Nonpoint တို့ Active Rock Charts တွင် Top 10 နှင့် 20 single များ ရပ်တည်မှုနှင့်အတူ mainstream ကမ္ဘာထဲသို့ ဝင်ရောက် ရပ်တည်နိုင်ခဲ့သည်။